ועדת הפנים ואיכות הסביבה, כנסת 18, פרוטוקול מספר 594, 2012-07-23 08:30

אמנון כהן: בוקר טוב, שבוע טוב.

אמנון כהן: אני פותח את הדיון של ועדת הפנים והגנת הסביבה.

אמנון כהן: הנושאים הראשונים של היום הם שתי הצעות חוק: הצעת חוק שהייה שלא כדין (איסור סיוע) (תיקוני חקיקה) (תיקון – החמרת ענישה על הלנה, העסקה והסעה של כדין של חבר הכנסת אופיר אקוניס, פ/4359, והצעה דומה של חברת הכנסת מירי רגב, פ/4424.

אמנון כהן: אנחנו מכינים את הצעות אלה לקריאה ראשונה.

אמנון כהן: אני רק רוצה לציין שהוועדה דנה בהצעת חוק ממשלתית למניעת הסתננות ואישרה אותה בשלוש קריאות.

אמנון כהן: למעשה, שם אנחנו כבר אפשרנו למדינה להקים מתקן בדרום.

אמנון כהן: במהלך הפגרה אנחנו גם נלך לסייר במקום על מנת לראות את הדברים מתבצעים שם.

אופיר אקוניס: אם אפשר להודיע.

מירי רגב: כמה שיותר זמן מראש להודיע לנו על הסיור כך שנדע שבוע לפני.

יעקב כץ: להודיע מראש על הסיורים.

אמנון כהן: יוצא סדר-יום והוא מפורסם באינטרנט.

אמנון כהן: אנחנו נשלח לכל 120 חברי הכנסת, כולל השרים, כולל ארגונים.

אמנון כהן: מי שרוצה להצטרף – בשמחה.

אמנון כהן: כמובן שהוועדה היא קשובה וכל פעם היא בודקת את הדברים.

אמנון כהן: אבל אני חושב שכמדינה אנחנו עדיין לא עושים מספיק למניעת כניסתם לכאן.

אמנון כהן: אנחנו היום בהחלטות האלה הולכים להקשיח את התנאים גם של המעסיקים, גם של אלו שמשכירים, גם של אלו שנותנים את השירות.

אמנון כהן: אנחנו כמובן לא רוצים שהם יהיו פה, אבל כרגע הם פה.

אמנון כהן: מצד שני, אנחנו צריכים לתת להם לאכול ושהם יחיו באיזשהו מקום ושהם יכלכלו את עצמם.

אמנון כהן: אנחנו גם מבחינת האמנות שחתומים עליהן צריכים לתת להם גם לחיות כמו בני אדם כי בצלם אלוקים ברא את האדם ואנחנו אומרים את זה כל הזמן.

אמנון כהן: במקום למצוא דרך להוציא אותם כמה שיותר מהר אנחנו מקשיחים ולפעמים אי-אפשר לעמוד בגזרה.

אמנון כהן: אם אנחנו אומרים לאדם שהוא לא ישכיר את ביתו לאותו בית אז הוא לא ישכיר כי הוא לא רוצה להיות עבריין.

אמנון כהן: אני אומר למעסיק לא להעסיק את אותו מסתנן ואז הוא לא עובד.

אמנון כהן: אבל הוא פה, הוא איתנו, הוא בחברה.

אמנון כהן: אם לא משכירים להם בית הם ישימו אוהל ואז נראה אותם מסתובבים ברחובות.

אמנון כהן: המטרה היא באמת להוציא אותם.

אמנון כהן: צריך להיות איזון מסוים בין הדברים.

אמנון כהן: העברנו איזשהו חוק ואיזנו אותו פחות או יותר.

אמנון כהן: פה יש משהו שהוא משלים להצעת החוק.

אמנון כהן: חבר הכנסת אקוניס, אני רואה שהחוק שלך מדבר גם לגבי שב"חים.

אמנון כהן: אני חושב שאנחנו צריכים להפריד את זה כי שב"חים יש במסגרת אחרת.

מירי רגב: לשב"ח יש מסגרת אחרת, מסגרת משרד הביטחון.

אמנון כהן: כן.

אמנון כהן: הוא הכניס פנימה גם את זה וגם את זה, ונצטרך לתת גם לגבי זה את הדעת.

מירי רגב: אני כבר אומרת שאני סיכמתי עם שר המשפטים שכל מה שמקובל מבחינתי בהצעה של חבר הכנסת אקוניס תקף לגבי ההצעה שלי כך שנדון בהצעה אחת, מבחינתי, ונחבר אותן אחר כך על-פי שני הפ"אים השונים, למרות שאני לא התייחסתי באף שלב לשב"חים.

אמנון כהן: קודם כל, תחליטו אתם אם אתם רוצים לאחד את הצעות החוק.

מירי רגב: כן.

אופיר אקוניס: זה מה שהממשלה - - -

אמנון כהן: אם תגידי כן אז צריכים להעביר את זה לוועדת הכנסת, אנחנו צריכים לקבל אישור למיזוג.

אמנון כהן: קודם כל נצביע על המיזוג.

אמנון כהן: אנחנו מטפלים בזה, רק מבחינה טכנית צריכים לקבל החלטה שאנחנו מסכימים על מיזוג של שתי ההצעות.

אמנון כהן: מי בעד המיזוג?

אמנון כהן: בעד – פה אחד.

אמנון כהן: עבר פה אחד.

אמנון כהן: זה יעבור לוועדת הכנסת.

אופיר אקוניס: סליחה, למען השקיפות, אני מצביע במקום מישהו מהליכוד.

אמנון כהן: בסדר, ציון פיניאן.

אמנון כהן: אני אאפשר לכם לדבר בקצרה על הצעות החוק שלכם.

אמנון כהן: בגדול תגידו על מה הסכמתם, על מה לא הסכמתם, על מה היה לכם סיכום עם משרדי הממשלה, משרד המשפטים, ואז אנחנו נתחיל להתקדם ולשמוע גם את הגופים.

אמנון כהן: דבי, מה נשמע?

אמנון כהן: לא ראיתי כתבה בעיתון, שום דבר.

דבי גילד-חיו: ניסינו, ניסינו.

אמנון כהן: ניסינו ולא הלך?

דבי גילד-חיו: - - - כנראה יותר מעניין היום.

אמנון כהן: אני מסכים.

אמנון כהן: אבל את זה אפשר יהיה לתקן בהמשך.

אמנון כהן: חשוב שתישארי פה כי מה שתגידי חשוב לנו לחוק.

אמנון כהן: אני רוצה להרחיב את מה שנעשה אז.

אמנון כהן: צריך לתקן, זה לא היה מגיע לוועדה.

אמנון כהן: חבר הכנסת אופיר אקוניס, בבקשה.

אופיר אקוניס: תודה רבה, אדוני היושב-ראש.

אופיר אקוניס: קודם כל, אני רוצה להודות לך ולצוות הוועדה על המהירות שבה אתה הבאת את הדיון הזה אחרי הקריאה הטרומית שבמקור היתה כבר אמורה להתרחש בתחילת יוני, אבל בשל סיבות פנים-קואליציונית בתוך אותה תופעה שמתרחשת היום עם קדימה או בלי קדימה, או ממה שנשאר ממנה, נדחתה בחודש והובאה להצבעה, אם אינני טועה, לפני עשרה ימים.

אופיר אקוניס: אני חושב שאנחנו עוסקים באחת הסוגיות החברתיות היסודיות ביותר שמתרחשות בחברה הישראלית, בציבוריות הישראלית, בעשור האחרון, אבל בעיקר בשלוש-ארבע השנים האחרונות, וזוהי תופעת ההסתננות הבלתי חוקית למדינת ישראל, ובעיקרה של מסתנני עבודה.

אופיר אקוניס: כידוע לך, אדוני היושב-ראש, אני בא ממפלגה שההחלטה הראשונה של ממשלתו של ראש הממשלה שלה – הראשונה, לא השנייה, לא השלישית, הכול בכתובים – היתה לקלוט פליטים מוייטנאם שצפו על רפסודה במשך שבועות ארוכים ושום מדינה בעולם לא קיבלה אותם.

אופיר אקוניס: מדוע?

אופיר אקוניס: משום שאנחנו מצווים, אנחנו חייבים לקלוט פליטים כעם של פליטים.

אופיר אקוניס: אבל אני חושב שאנחנו הגענו למצב שבו היטשטשו ההגדרות והיטשטשו הגבולות, ומה שמכונה פליטים גם לפי הדין הבין-לאומי למסתנני עבודה בלתי חוקיים.

אופיר אקוניס: אנחנו היינו בסיור מרתק של ועדת החוץ והביטחון בגבול הדרומי, הייתי ביותר מישיבה אחת כזאת אצל ראש הממשלה בכל מיני פורומים.

אופיר אקוניס: אנחנו בוודאות מדברים היום על הסתננות בלתי חוקית, על הסתננות עבודה שקיימת בארצות הברית של אמריקה, שקיימת באירופה, שקיימת בכל העולם המערבי משום שמסתנני עבודה יחד עם המעסיקים שלהם רוצים לבוא מארצות אפריקה למדינות המערב שבהן יש עבודה, פשוט יש עבודה.

אופיר אקוניס: הם יכולים להתפרנס שם ולהעביר את כספם חזרה למדינות אפריקה.

אופיר אקוניס: אני קורא, אדוני, בהזדמנות הזאת לממשלה, לשר הפנים, לשר לביטחון הפנים, לכל מי שעוסק בכך לקיים במהרה דיון שבו יובדלו האנשים שבאמת ברחו מאזורי קרבות שבהם הם נרדפים על-ידי השלטונות, כלומר, הם פליטים לפי החוק הבין-לאומי, לבין עשרות אלפי מסתננים, כי לא תעזור מכבסת מילים.

אופיר אקוניס: אני מכיר את מכבסות המילים, אני חושב שהציבור הישראלי במידה רבה גם קנה חלק ממכבסת המילים הזאת, או חלקו הגדול של הציבור הישראלי.

אופיר אקוניס: אבל לא הציבור הישראלי שחי תחת הכיבוש של מסתנני העבודה בשכונה שאני הסתובבתי בה כילד קטן, בנווה שאנן בתל אביב, וכולם יודעים מה קורה שם היום.

אופיר אקוניס: היינו בערד, אנחנו נמצאים באופקים ובשדרות.

אופיר אקוניס: אגב, זה כבר לא בדרום העיר, זה בכל העיר תל-אביב.

אופיר אקוניס: זה זולג צפונה.

אופיר אקוניס: ראינו גם תופעות של הסתננות בלתי חוקית שמגיעה עד חדרה בואכה חיפה.

אופיר אקוניס: פחות או יותר שם זה נעצר כרגע.

אופיר אקוניס: ולכן, ההבדלה הזאת בין פליטים לבין מסתנני עבודה בלתי חוקיים היא אבחנה חשובה, יסודית.

אופיר אקוניס: הממשלה צריכה לעשות את זה, ואני חושב שזה יקל על כולנו גם בעבודת החקיקה של החוק הזה שאנחנו עוסקים בו היום.

אופיר אקוניס: אתה הזכרת בצדק, אדוני, שקיימת כבר חקיקה בנושא שב"חים, שהייה שלא כדין, דבר שהוצע בזמן הפיגועים הגדולים על-ידי המשרד לביטחון הפנים, ובצדק.

אופיר אקוניס: זו היתה הצעת חוק ממשלתית שבה אמרו הממשלות.

אופיר אקוניס: זה לא הממשלה הזאת, זה לא הממשלה הקודמת.

אופיר אקוניס: זה ממשלות קודמות וקודמות וקודמות.

אופיר אקוניס: הן אמרו דבר יסודי: כל מדינה שמכבדת את עצמה בוודאי מקיימת הליך של כניסה מסודר שבו כל אדם שחפץ להגיע למדינה אחרת מקבל את האישורים הנדרשים לכך, נכנס דרך מעבר גבול מסודר, מקבל את האישור לעבוד או לא מקבל את האישור לעבוד, ואז הוא גם מקבל את כל הסיוע מאותה מדינה או לא מקבל את הסיוע.

אופיר אקוניס: זה תלוי בריבונותה של אותה מדינה.

אופיר אקוניס: אני הייתי בארצות-הברית בסוף מרץ, אני עמדתי ב-immigration.

אופיר אקוניס: ישנן מדינות רבות בעולם שאינן פחות דמוקרטיות מישראל שעושות את זה בצורה מאוד נוקבת, מאוד נוקבת.

אופיר אקוניס: אגב, אני לא מכיר אנשים שבאים לארצות-הברית של אמריקה, מתחילים לעבוד וה- immigration לא מטפל בהם, אם הם לא קיבלו אישור עבודה כמובן.

אופיר אקוניס: אנחנו מדברים על הסתננות בלתי חוקית.

אופיר אקוניס: חוק השב"חים שאתה הזכרת אותו הוא אכן חוק ממשלתי שיוזמתו היא המשרד לביטחון הפנים או אולי משרד המשטרה כפי שהוא נקרא בעבר, והוא באמת מדבר על שלוש המ"מים: על מעסיקים, מלינים ומסיעים, שמהם אני שאבתי את הרעיון לחוק הזה.

אופיר אקוניס: אתה צודק שהחוק לגבי שהות בלתי חוקית שבעיקרה עוסק בפלסטינים הוא חוק שקיים בספר החוקים של מדינת ישראל.

אופיר אקוניס: אני גם מקווה שהוא נאכף, את זה בוודאי יודעים לומר אנשי המשרד לביטחון הפנים.

אופיר אקוניס: אני חושב שהחוק הזה הוא חיוני והוא חשוב כדי להסדיר את תופעת המסתננים הבלתי חוקית.

אופיר אקוניס: למה זה יהיה עוד נדבך?

אופיר אקוניס: החוק הזה הוא לא הדבר היחיד שיסדיר את הדבר הזה, יש כאן כמה צעדים שאתה בעצמך הובלת כאן בוועדה באמצעות הצעות חוק ממשלתיות.

אופיר אקוניס: אני שומע שיש עכשיו עוד צעד אחד שיוזם משרד המשפטים של איסור העברת כספים מבנקים בישראל לבנקים באירופה ומשם לבנקים באפריקה.

אופיר אקוניס: אני חושב שזה דבר חשוב ביותר.

אופיר אקוניס: אמרתי שיש יוזמה כזאת.

אופיר אקוניס: אדוני היושב-ראש, אני לא רוצה לראות אנשים שחיים ברחובות או אנשים שאינם מועסקים או אנשים כמו שאומר המשרד לביטחון הפנים שהידרדרו בשל חוסר התעסוקה שלהם לדברים אחרים שלא היינו רוצים לראות.

אופיר אקוניס: קודם כל, זה כבר קיים.

אופיר אקוניס: זה קיים כבר היום, לצערי.

אופיר אקוניס: הדבר הזה קיים.

אופיר אקוניס: 99% מהמסתננים עושים את זה בצורה בלתי חוקית, את הכול, גם את ההעסקה.

אופיר אקוניס: גם הישראלים שמעסיקים אותם.

אופיר אקוניס: היה לי דיון, אדוני, בשבוע שעבר עם התאחדות המלונאים בישראל ולתדהמתי שמעתי שהבקשה להעסקת המסתננים באה ממשרד העבודה והרווחה בראשותו של חברנו בוז'י הרצוג כאשר כיהן כשר הרווחה כדי לקלוט אותם.

אופיר אקוניס: אני נמצא בחופשה באילת ובמקום חיילים משוחררים שהיו שם שנים ארוכות מאז החוק שנותן את זה כעבודה מועדפת, אני מקבל שירות ממסתנן בלתי חוקי.

אופיר אקוניס: אני הייתי מצפה מכל ארגוני זכויות האדם והאנשים שרוממות החוק בגרונם לתמוך בחוק הזה.

אופיר אקוניס: לא להתנגד לחוק הזה, לתמוך בו משום שאנחנו איננו רוצים דברים בלתי חוקיים במדינה.

אופיר אקוניס: החוק הזה כפי שאמרתי, אדוני, מתבסס על הצעה של המשרד לביטחון הפנים - שלושת המ"מים המפורסמים שלהם.

אופיר אקוניס: אני חושב שהגדר בדרום כמובן היא טובה, הגדר הטובה בצפון זה עניין אחר.

אופיר אקוניס: הגדר היא טובה, היא בולמת את כניסת המסתננים.

אופיר אקוניס: הקמת המתקן שאתה לוקח אותנו לסיור אליו הוא דבר חשוב ביותר שאגב ישלים את החוק הזה, משום שאם יש בעיה חוקתית, כפי שאמרה לי היועצת המשפטית של הועדה לקיים אותו, כאשר המתקן יוקם ויהיה מקום שבו יוכלו לשהות המסתננים הבלתי חוקיים האלה, הדבר בעצם יקיים גם את החלטת הבג"ץ.

אופיר אקוניס: אגב, זה דבר שאני פשוט נדהם ממנו, שהמדינה ביקשה בתשובתה לא לאכוף.

אופיר אקוניס: זה דבר מדהים.

אופיר אקוניס: מי קובע מדיניות?

אופיר אקוניס: מאיפה באה האמירה הזאת?

אופיר אקוניס: זה דבר שייבדק ביום מן הימים.

אופיר אקוניס: ביום מן הימים הוא ייבדק.

אופיר אקוניס: אם לא היום, בשבוע הבא.

אופיר אקוניס: ואם לא בשבוע הבא בעוד שנה, ואם לא בעוד שנה בעוד שלוש שנים.

אופיר אקוניס: הדבר השלישי הוא בעצם הפחתת התמריץ, ובזה החוק הזה עוסק, של אנשים שהם מסתננים שבאים לכאן משום שהם יודעים שכאן יש עבודה.

אופיר אקוניס: אני שומע את ההודעות של הארגונים החברתיים שבישראל נורא רע, אבל כנראה שיש אנשים שחושבים שבישראל פחות רע ממה שמוצג בעולם.

אופיר אקוניס: יש פה עבודה, אפשר לעבוד פה.

אופיר אקוניס: מוצאים פה עבודה.

אופיר אקוניס: חבר הכנסת כץ, אני לא חושב שזה בכלל עניין פוליטי ואני לא עוסק במסתננים כקרדום פוליטי לחפור פה.

אופיר אקוניס: אני חושב שהזעקה האמיתית של תושבים בדרום תל-אביב ובערד ובאילת שעוד מעט מגיעים לשליש מהתושבים, אם לא עברו את זה כבר, זה דבר שאתה צריך להקשיב לו כנבחר ציבור.

אופיר אקוניס: אני חושב שהחוק הזה משלים, אדוני היושב-ראש, את המדיניות הממשלתית.

אופיר אקוניס: הוא יבוא כהצעת חוק פרטית.

אופיר אקוניס: הממשלה תמכה בחוק הזה ואני מצפה מהמשרדים הממשלתיים - מהמשרדים פחות, גם מהמשרדים אבל גם מהשרים שעומדים בראשות המשרדים שהם קובעי המדיניות - לתמוך בחוק הזה כדי להפחית את התמריץ החיובי של מסתנני עבודה בלתי חוקיים להיכנס לכאן ולהפוך את חייהם של מאות אלפי אזרחים בישראל לבלתי אפשריים.

אמנון כהן: תודה, אני תכף אתן לחברת הכנסת מירי רגב את רשות הדיבור.

אמנון כהן: נציגי משרד הפנים ומשרד המשפטים, אני רק רוצה שתכינו תשובה.

אמנון כהן: אני הייתי בסיור בדרום הארץ ובדרום תל-אביב.

אמנון כהן: יש מספר גדול של מסתננים שרוצים לעזוב את הארץ.

אמנון כהן: הם אומרים: אנחנו לא יכולים לעבוד פה, אנחנו לא יכולים לחיות פה.

אמנון כהן: אתם לא רוצים אותנו פה, אנחנו רוצים לצאת.

אמנון כהן: בדקתי ואמרו שיש אפשרות ללכת לארץ מוצאם, רק לארץ מוצאם.

אמנון כהן: אחר כך אמרו לי: הוא יכול ללכת לאיפה שהוא רוצה.

אמנון כהן: אבל כשבת

אמנון כהן: כל'ס הוא רוצה לצאת לא נותנים לו לצאת.

אמנון כהן: אין לא תעודת מעבר.

אמנון כהן: הוא אומר: תנו לי רק תעודת מעבר, אני רק רוצה לצאת לכל מקום שאני אחפוץ.

אמנון כהן: אני רוצה ללכת כתייר, אני רוצה לעזוב, לא טוב לי פה עכשיו, תנו לי רק לצאת.

אמנון כהן: תבדקו לי את העניין.

אמנון כהן: הבנתי שיש בעיה עם זה ושהוא לא יכול לצאת או דרך ים, או דרך האוויר, או דרך גבול כזה או אחר, או מעבר גבולות.

אמנון כהן: יש בעיה, תבדקו לי.

אמנון כהן: נציגי המשרד לביטחון הפנים, תבדקו לי בבקשה ותוך כדי תנו לי תשובה, מה קורה עם מסתנן חוקי או לא חוקי שנמצא פה שרוצה לעזוב.

אמנון כהן: מספיק שלוש שנים, הוא רוצה לעזוב.

אמנון כהן: הוא גם לא יהיה יכול להעביר כסף למשפחה שלו עוד מעט.

אמנון כהן: תנו לי תשובה האם הוא יכול לעזוב במידה והוא רוצה לעזוב.

אמנון כהן: ענת שמעוני ממשרד הפנים נמצאת?

ענת שמעוני: נמצאת, אבל אני לא אוכל לתת לך תשובה כרגע.

אמנון כהן: ענת, תשלחי אס.

אמנון כהן: אם.

אמנון כהן: אס לאמנון בן-עמי שאני מבקש תשובה, בסדר?

אופיר אקוניס: אגב, אדוני היושב-ראש, אני חושב שבדיון כל כך יסודי אמנון בן-עמי צריך להיות פה.

אופיר אקוניס: אני יודע שדעתו היא חשובה.

אמנון כהן: זה חוק.

אמנון כהן: הוא אמר שהוא תומך בחוק.

אופיר אקוניס: זה חוק, ואני שמח שהוא תומך בחוק.

אופיר אקוניס: אני חושב שהפקידות הבכירה צריכה להיות פה, זאת דעתי.

אופיר אקוניס: אני יודע שאין צווי הבאה בוועדות הכנסת.

קריאה: למה?

קריאה: יש צווי הבאה - - -

אמנון כהן: חברת הכנסת מירי רגב, בבקשה.

מירי רגב: כבוד היושב-ראש, תודה לך על קיום הדיון הזה בשבוע האחרון של הפגרה שהוא שבוע מאוד לחוץ.

מירי רגב: אני רוצה לפתוח בסיפור קצר שמדגים בעיניי את הבעיה.

מירי רגב: אנחנו הסתובבנו לפני מספר חודשים בנווה שאנן שהוא רחוב שכולנו הסתובבנו בו כשהיינו ילדים קטנים וקנינו בו את הנעליים.

מירי רגב: היינו נוסעים במיוחד לשם לקנות נעליים.

מירי רגב: הרחוב כולו מלא בחנויות של יהודים וגם של הרבה מאוד מסתננים שיכול להיות שחלקם פליטים, אבל רובם שם או חלקם בוא נגיד מהגרי עבודה.

מירי רגב: אחד מהמסתננים גנב בובת לבוש בגודל אדם של אחד הסוחרים היהודיים.

מירי רגב: רדף אחריו הסוחר היהודי וחיכינו עד שהמשטרה תבוא חמש דקות, עשר דקות, רבע שעה, עשרים דקות.

מירי רגב: אחרי 45 דקות הגיעה בסוף המשטרה.

מירי רגב: היא בהתחלה לא זיהתה אותי.

מירי רגב: אחר כך היא זיהתה והיא התנצלה.

מירי רגב: ואז אחד מהאריתראים, מהסודנים מצלם אותי ואומר לי: אותך לארגוני זכויות אדם.

מירי רגב: תראי לאן הגענו.

מירי רגב: אותך לארגוני זכויות אדם, זה מה שהוא אמר.

מירי רגב: הסוגיה פה היא מאוד פשוטה.

מירי רגב: הרי לאף אחד אין בעיה עם פליטים.

מירי רגב: לכל מי שיושב פה סביב לשולחן ודן בסוגיה הזאת, כולל אלי ישי, אין בעיה עם הפליטים.

מירי רגב: אין לנו בעיה עם הפליטים, את הפליטים נקלוט בכל מקום במדינת ישראל מדן ועד אילת.

מירי רגב: הבעיה שלנו היא עם אותם מהגרי עבודה שיוצרים כאן שתי בעיות עמוקות ובעייתיות.

מירי רגב: האחת היא הבעיה החברתית והשנייה היא בעיה דמוגרפית.

מירי רגב: בשתי הבעיות האלה אנחנו צריכים לטפל כמו כל מדינה שדואגת לאזרחים שלה.

מירי רגב: אין מדינה בעולם שהגבול שלה פרוץ כמו מדינת ישראל, ואנחנו צריכים להצטדק למה הגבול שלנו פרוץ.

מירי רגב: ולכן, הגיע הזמן שאנחנו כמדינה נוודא שהחוקים שלנו הם בתוקף והם מיושמים.

מירי רגב: שני החוקים האלה, החוק הזה שמיזגתם יחד עם החוק של אופיר אקוניס, בעצם משלימים את החוק שאתה הבאת, חבר הכנסת אמנון כהן, את החוק שבא ואומר: אנחנו פעולים כדי להגן על גבולות מדינת ישראל.

מירי רגב: לא פועלים באף שלב כדי לעשות איזשהו מעשה לא תקין כלפי הפליטים.

מירי רגב: בינתיים עד שאותם מסתננים מהגרי עבודה באמת יחיו בכבוד, לא יהיו ברחובות, הם יכולים לא למצוא מקומות עבודה, אף אחד לא ישכיר להם את הבית, נבנה את מתקן השהייה ליד גבול הדרום, נבנה את מתקן סהרונים ושם הם יהיו עד שהם יחזרו לארץ מוצאם.

מירי רגב: הם לא יהיו ברחובות, הם לא יסתובבו ברחובות.

מירי רגב: הם פשוט יטופלו בצורה מסודרת גם רפואית, גם בריאותית, גם מבחינת אוכל, וכל מה שצריך.

מירי רגב: לכן, שאף אחד לא יבוא ויגיד לנו: מה אתם מצפים?

מירי רגב: לא ישכירו להם דירה, לא יתנו להם עבודה, אז איפה הם יהיו?

מירי רגב: הם יהיו במתקן שהייה, בדיוק במקום שבו צריכים להיות מסתננים בלתי חוקיים שמגיעים לכאן לא בגלל שיש חשש לחייהם אלא בגלל שהם מחפשי עבודה.

מירי רגב: אנחנו לא מדינה נותנת עבודה.

מירי רגב: חס וחלילה שלא יתגלגלו ברחובות, שיהיו במתקן שהייה מסודר, עם אוכל, עם מקלחות, עם מקום שינה, עם בריאות טובה, עד שתימצא אותה ארץ שתקלוט אותם.

מירי רגב: זה מה שאנחנו צריכים לעשות.

מירי רגב: אני אומרת עוד דבר, כבוד היושב-ראש.

מירי רגב: אנחנו צריכים לוודא שמשרד המשפטים יזדרז בפעולתו לקבוע האם האריתראים הם פליטים או לא.

מירי רגב: לא יכול להיות שלוקח כל כך הרבה זמן למדינת ישראל לקבוע את ההחלטה הזאת בעוד השגריר של אריתריאה אמר בכנסת: אין שום בעיה של חיי אדם באריתריאה.

מירי רגב: לא רק זו אלא שהוא אמר:

מירי רגב: כל מי שלא רוצה לחזור לאריתריאה אנחנו לא רוצים אותו.

מירי רגב: אנחנו לא מתחננים שהוא יחזור.

מירי רגב: מי שרוצה לחזור לאריתריאה נקבל אותו בברכה.

מירי רגב: אני לא נכנסת לשיקולים מי פליט ומי לא.

מירי רגב: אפילו האו"ם קבע שמי שעבר מדינה שנייה הוא לא פליט.

מירי רגב: אבל אני אומרת שוב, מי שהוא פליט והוא יוגדר כפליט, אנחנו נקלוט אותו במדינת ישראל.

מירי רגב: כל המסתננים ומהגרי העבודה יהיו במתקן שהייה, יטופלו כראוי ויחזרו לארץ מוצאם.

אמנון כהן: חבר הכנסת כץ, רצית להגיד איזה משפט?

יעקב כץ: כן.

יעקב כץ: אני רק רציתי שנרים לחיים בעקבות העובדה שפעם הייתי לבד במערכה, ומי שזוכר בתחילת הדרך.

יעקב כץ: ברוך ה' אנחנו רואים שהיום כל המערכת.

יעקב כץ: בתחילת הדרך כשהתחילו לבנות את הגדר ראש הממשלה היה פונה אליי ואומר לי: כצל'ה, ראית?

יעקב כץ: התחלנו לעבוד.

יעקב כץ: אני שמח מאוד שגם הגדר הביטחונית, המכשול נבנה, גם מתקני השהייה הולכים ונבנים.

יעקב כץ: כמו שאמרתי לאחמד טיבי, כתוצאה מכך שלא ייכנסו יותר מסתננים אז הערבים לא יצטרכו לעזוב את הארץ בכמויות כפי שעזבו בשנים האחרונות.

יעקב כץ: המתקנים והגדר הם בעיקר תשובה היום גם כלפי הסמים, הזנות.

יעקב כץ: אנחנו רואים בדווים רבים שהיו עסוקים בזנות ובסמים חוברים לצה"ל ומתגייסים לצה"ל.

יעקב כץ: אולי זה גם ברכה גדולה.

יעקב כץ: דיברו פה על גיוס לצה"ל בתור גששים וחיילים כתוצאה מכך שאין פרנסה מסמים ודברים כאלה.

יעקב כץ: אנחנו רואים את הבדווים בדרום חוברים לצה"ל ובעזרת ה' זה עוד מהלך בריא במדינה המתוקנת שלנו.

יעקב כץ: מי ייתן ותושבי תל-אביב לא יהפכו להיות פליטים כי אנחנו לא בנינו ביהודה ושומרון מספיק בתים כדי לקנות אותם.

יעקב כץ: יש כבר כמעט 20% מסתננים, ועוד מעט התושבים היהודים של תל-אביב יהפכו להיות פליטים, וצר לנו על כך.

יעקב כץ: לכן, אנחנו שמחים שהתופעה נגמרת.

אמנון כהן: תודה.

אמנון כהן: אני רק רוצה לשמוע את משרדי הממשלה, בראשם משרד המשפטים.

אמנון כהן: תמכתם בהצעת החוק.

אמנון כהן: תגידו את העמדה כדי שאנחנו נתקדם, ואז נשמע גם את הארגונים השונים.

גבריאלה פיסמן: ועדת שרים לחקיקה תמכה בהצעת החוק של חבר הכנסת אקוניס ככל שיהיה תיאום מלא בין חבר הכנסת למשרד המשפטים והמשרד לביטחון הפנים.

גבריאלה פיסמן: למעשה כיום עדיין לא התאפשר לנו לבוא בדין ודברים עם המציעים.

מירי רגב: ניסיתם לבוא בדין ובדברים איתנו?

אמנון כהן: אתם צריכים לבוא, לא הם.

מירי רגב: לא, אבל לא אמרו לנו.

מירי רגב: אמרו לנו שאנחנו באים לוועדה לקריאה ראשונה ואנחנו פה מתואמים.

אמנון כהן: תני לה לדבר, בואי נתקדם.

אמנון כהן: תוך כדי דיון נתאם.

גבריאלה פיסמן: התמיכה של ועדת שרים נבעה מזה שהצעות החוק מציעות להתמודד עם התופעה של מסתננים.

גבריאלה פיסמן: זה היה הטיעון העיקרי שעמד בבסיסה של החלטת ועדת שרים לחקיקה.

גבריאלה פיסמן: אנחנו סבורים שככל שההצעה מתייחסת לתיקונים שנוגעים לחוק שהייה שלא כדין, לא לכך התכוונה החלטת ועדת שרים ואנחנו נבקש - - -

אמנון כהן: אבל השהייה שלא כדין מופיעה פה.

גבריאלה פיסמן: נכון, אבל אנחנו בכל זאת חושבים שהכיוון של ועדת שרים היה להגיע לתיאום ככל שהצעות החוק שלכם מתייחסות לתופעת המסתננים, לא לתופעת השוהים שלא כדין שמוסדרים.

מירי רגב: נכון.

אופיר אקוניס: נכון.

גבריאלה פיסמן: אבל גם לגביהם הצעת החוק שלך, אדוני, מחמירה את הענישה וועדת שרים לא לכך - - -

אמנון כהן: כשנגיע לסעיפים האלה תגידי, אנחנו נתאם.

אופיר אקוניס: בעניין הזה אני קיימתי שיחה אתמול.

אופיר אקוניס: הבנתי את הנקודה ואני מקבל שהשב"חים מטופלים והמסתננים בנפרד.

אופיר אקוניס: זה בהחלט טיעון.

אמנון כהן: גברתי היועצת המשפטית, בבקשה.

מירי פרנקל-שור: מונחות שתי הצעות:

מירי פרנקל-שור: הצעת החוק של חבר הכנסת אקוניס והצעת החוק של חברת הכנסת רגב.

מירי פרנקל-שור: הן מוזגו בכפוף לאישור ועדת הכנסת.

מירי פרנקל-שור: הצעת החוק של חברת הכנסת רגב עוסקת באיסור הלנה בעוד שהצעת החוק של חבר הכנסת אקוניס מרחיבה להעסקה, הלנה והסעה.

מירי פרנקל-שור: אני מציעה שנקרא את הצעת החוק של חבר הכנסת אקוניס.

מירי רגב: אין בעיה.

מירי פרנקל-שור: ברעיון נקרא, וכפי שהסברתי אתמול לחבר הכנסת אקוניס נתמקד רק בנושאי ההסתננות ונראה איך אנחנו - - -

מירי רגב: לא, אבל השאלה היא איך משנים, מירי, את השב"חים למסתננים שיהיה ברור שכל החוק הזה הוא על מסתננים.

אמנון כהן: תסמכי עליה.

מירי פרנקל-שור: אני אסביר מה אני הצעתי.

מירי פרנקל-שור: מה שאני הצעתי זה שינוי האכסניה, שהאכסניה לא תהיה חוק שהייה שלא כדין, זה חוק שמדבר על השב"חים, אלא אנחנו נעבור לאכסניה של חוק למניעת הסתננות שחוקק בינואר השנה.

מירי פרנקל-שור: בהמשך אני אציע מה שאני מציעה אם תחליט הוועדה להצביע.

אמנון כהן: טוב.

אמנון כהן: בבקשה, מי קורא את החוק של אופיר אקוניס, פ/4359?

מירי רגב: פה תגיד שבכפוף להחלטת ועדת הכנסת תמוזג עם 4424.

אמנון כהן: הכול בסדר.

אמנון כהן: אמרנו את זה, לא צריך לחזור שמונים פעם.

אמנון כהן: בבקשה.

יהל עמית: אני אקרא.

יהל עמית: "הצעת חוק שהייה שלא כדין (איסור סיוע) (תיקוני חקיקה) (תיקון – החמרת ענישה על הלנה, העסקה והסעה שלא כדין), התשע"ב–2012".

אמנון כהן: תודה, עד כאן.

אמנון כהן: היועצת המשפטית, מה רצית שנחלק?

מירי פרנקל-שור: הצעת החוק עוסקת בגדול בשני נושאים.

מירי פרנקל-שור: ראשית, האיסור.

מירי פרנקל-שור: שנית, החלק הפלילי.

מירי פרנקל-שור: האם אתה מעוניין לשמוע את עמדת הגופים?

אמנון כהן: כן, נשמע את כולם.

אמנון כהן: בוודאי.

אמנון כהן: בבקשה, גברתי.

אמנון כהן: את מי את מייצגת?

אפרת פינק: הסנגוריה הציבורית, אפרת פינק.

אפרת פינק: קודם כל, אני רוצה להצטרף למה שאמר כבוד היושב-ראש בתחילת דבריו.

אפרת פינק: יש כאן אנשים שנמצאים כאן, ואנחנו לא דנים היום בהימצאות שלהם אלא בהפללה והחמרה של ענישה לגבי מי שנותן להם סיוע.

אפרת פינק: אנחנו מדברים בעצם על אנשים נורמטיביים.

אפרת פינק: בוא ניקח, לדוגמה, את נהג המונית שנכנס לו אדם לרכב.

אפרת פינק: קודם כל, מבחינת הפללת המעשים שלו.

אפרת פינק: אנחנו צריכים להבין שיש כאן אנשים שהם נורמטיביים, ישראלים שעובדים כאן במדינה או משכירים דירות, ובעצם אנחנו דורשים מהם איזשהו רף פלילי מאוד מאוד גבוה שיתחקרו, קודם כל, את האדם כדי להבין אם הוא מסתנן או לא מסתנן, אם יש לו אישור, אם אין לו אישור.

אפרת פינק: וגם אם הם עברו את העבירה אנחנו מדברים כאן על החמרה בענישה במקום שכבר הענישה מאוד חמורה.

אפרת פינק: אני רוצה לקחת שוב את נהג המונית כי אני חושבת שהוא דוגמה טובה לאדם שבסך הכול מנסה להתפרנס.

אפרת פינק: הסיטואציה שבה אותו נהג מונית בשל אותה הסעה שהוא נותן לאדם שהוא לא תחקר אותו, ומסתבר אחר כך שמדובר באמת באדם שנמצא כאן באופן לא חוקי, היא מאוד בעייתית.

אפרת פינק: אני חושבת שאם אנחנו נחשוב על התוצר בהליכים פליליים שמתנהלים נגד האנשים האלה, אני חושבת על המעמד שלנו כסנגוריה שאחר כך תצטרך לבוא ולהגן על האנשים האלה, הרי באמת אנחנו מדברים על אנשים בשגרת חייהם.

אפרת פינק: נהג המונית הוא דוגמה, אבל גם על המעסיקים.

מירי רגב: אבל היא הדוגמה הכי קלה.

מירי רגב: לגבי מעסיק ולגבי שוכר דירה - אני באתי לשכור דירה מספר פעמים בחיים שלי.

מירי רגב: תמיד שאלו אותי מאיפה אני, מה אני עושה, האם יש לי יכולת החזר.

מירי רגב: אני לא מכירה מישהו, ודאי לא את, שמשכיר דירה לכל אחד שרוצה לשכור את הדירה.

מירי רגב: בוודאי שגם אני לא הייתי מעסיקה מישהו שרק רוצה לבוא לעבוד אצלי.

קריאה: להחריג את נהגי המוניות.

מירי רגב: בוא נניח שלקחת את הדוגמה הכי קלה.

מירי רגב: כל מה שקשור לשכר הדירה, להשכרת דירה ולמעסיקים, בוודאי דורש תחקור, בוודאי דורש שאלות, בוודאי דורש מענה אמיתי ונכון.

מירי רגב: אני מבטיחה לך שתוכלי להגן על כל אחד שידע שהוא מסתנן עבודה והוא בכל זאת השכיר לו את הבית כי היה לו הכי נוח להשכיר לו את הבית.

אפרת פינק: קודם כל, אם חברת הכנסת מירי רגב, מוכנה שנושא ההסעה יצא כי אני באמת חושבת ש- - -

מירי רגב: לא אמרתי שאני מוכנה, אמרתי שלקחת את הדוגמה הכי קלה.

מירי רגב: תיכף נדון בדוגמה הזה.

מירי רגב: את גם דיברת על נושא ההשכרה.

אופיר אקוניס: אגב, החוק הזה קיים כבר היום על שב"חים פלסטינים.

אפרת פינק: זה נכון.

יהודה בר אור: אבל עכשיו הוספתם מהגרים - - -

אופיר אקוניס: אתה מדבר מהפוזיציה של נהגי מוניות, זה בסדר.

אופיר אקוניס: אבל בוא ננסה להבין את זה.

אמנון כהן: בואו נעשה את זה מסודר.

אמנון כהן: אופיר, תנו לה לדבר.

אמנון כהן: אם יש לך הערות אז תרשום.

אמנון כהן: לא צריך על כל משפט תשובה.

אפרת פינק: קודם כל, זה נכון שבהחלט לגבי הפלסטינים הרעיון היה באמת למנוע בהקשר הביטחוני, ובאמת החקיקה גם נקשרה לנושא של פיגועים במדינת ישראל והסעות בהקשר הזה.

אפרת פינק: הדברים האלה הם לא רלוונטיים כשאנחנו מדברים כאן על באמת כמות מאוד גדולה של אנשים, באמת יותר גדולה אולי, ולא על איזשהו הקשר ביטחוני שדורש אולי באמת לנקוט בכלים שהם כלים שהם חריפים.

אפרת פינק: לעניין ההחמרה – התיקונים לחוק בסך הכול נעשו לא לפני הרבה מאוד זמן.

אפרת פינק: אין עדיין נתונים לגבי האכיפה של העבירות האלה.

אפרת פינק: יכול מאוד להיות שעם אכיפה מספקת מה שיש מספיק.

אפרת פינק: זאת אומרת, זה נכון שחלק מהעבירות הן כבר קיימות ואנחנו מדברים על החמרה.

אפרת פינק: באופן כללי כשנוגעים למהלך של החמרה, ואת זה אנחנו מכירים גם מוועדת חוקה ומחוקים אחרים, זה בדרך כלל קורה כשיש אכיפה והאכיפה לא מספקת.

אפרת פינק: כאן אין עדיין נתונים בכלל בגלל שהחוקים הם יחסית חדשים לגבי האכיפה והאם האכיפה אפקטיבית.

אפרת פינק: מחקרים מראים שכשאתה מחמיר עבירות ואין אכיפה אפקטיבית, הפער הזה בין החוק החמור שקיים לבין העובדה שאין אכיפה הוא פער שהוא לא טוב.

אפרת פינק: הוא לא טוב חברתית, ואני חושבת שהוא גם לא טוב מבחינת הכנסת, מבחינת כיבוד החוקים במדינת ישראל.

אפרת פינק: יכול מאוד להיות שלפני הצעד הזה של החמרה - יכול שיש פה צורך, יכול להיות שלא – אבל צריך קודם כל לראות מה הנתונים באמת אומרים לגבי האכיפה, עד כמה האכיפה אפקטיבית.

אפרת פינק: דיברו כאן חברי הכנסת על המטרה שהיא למנוע את תופעת המסתננים.

אפרת פינק: שוב, אנחנו מדברים לא על איסורים פליליים כרגע על המסתננים אלא על הישראלים.

אפרת פינק: אני לא יודעת ולא בטוח שהפללה או החמרה של הדברים כלפי הישראלים זה מה שיגרום בסופו של דבר למטרה שהיא מטרה שבכלל אנחנו לא - - -

מירי רגב: אין לנו ספק שזה יגרום למטרה.

מירי רגב: עובדה שהיום זה לא גורם למטרה.

מירי רגב: דווקא ההיפך.

מירי רגב: ברגע שיבינו שהממשלה מתכוונת לטפל בזה הרבה יותר רצינית, מה שהיה היה, אז מרגע זה - - -

אפרת פינק: בכל מקרה, אני חושבת שפשוט צריך לעשות כאן איזושהי הפרדה בין המטרות הכלליות שדובר עליהן לבין השאלה האם הצעדים הספציפיים שמדובר עליהם כאן באמת משרתים את הדבר הזה.

אפרת פינק: מה שמטריד אותנו, במיוחד כסנגוריה ציבורית, זה גם הרחבת ההפללה של הרבה מאוד אנשים שהם אנשים שיכולים להיות תמימים.

אפרת פינק: לעניין השכרת הדירות – זה נכון מה שאומרת חברת הכנסת מירי רגב שבדרך כלל בעל דירה חוקר ובודק וכו'.

אפרת פינק: אנחנו מדברים הרבה פעמים על שכירויות משנה, על כל מיני סיטואציות שהן הרבה יותר מורכבות מהסיטואציה הרגילה שאנחנו רגילים אליה בתור שוכרי דירה.

אפרת פינק: צריך לקחת בחשבון שאנחנו מדברים כאן על כל מיני אנשים בשרשרת.

אפרת פינק: גם מבחינת מעסיקים.

אפרת פינק: זה נכון שמעסיקים מסודרים בודקים את הדברים האלה וראוי שהם יבדקו אותם.

אפרת פינק: אבל לפעמים כשאנחנו מדברים על כל מיני מעסיקים, במיוחד עסקים קטנים ששוכרים אדם ליום או ליום עבודה, או אוספים כמה אנשים לאיזושהי - - -

מירי רגב: לא, לא.

מירי רגב: זה מחייב אותם לבדוק.

מירי רגב: אבל הבנתי את הגישה שלך גם לגבי מעסיקים, גם לגבי השוכרים, וגם לגבי ההסעות.

מירי רגב: אני כן רוצה לשמוע התייחסות ממשרד המשפטים התייחסות לסוגיה הזאת?

מירי רגב: האם זה שב"ס או משטרת ישראל?

מירי רגב: מי כאן?

מירי רגב: משטרה.

יעקב כץ: חברת הכנסת מירי רגב, צריך רק לומר שבשלב זה אין אכיפה.

יעקב כץ: בשלב זה מדינת ישראל לא הודיעה לבג"ץ שהיא שינתה ושהיא משנה.

יעקב כץ: זאת אומרת, מכניסים עכשיו למתקני השהייה את אלה שמגיעים היום, אבל את אלה שנמצאים - - -

מירי רגב: לא את כולם, דרך אגב.

מירי רגב: חלקם מגיע עדיין לתוך דרום תל-אביב.

יעקב כץ: אני לא יודע, אני לא בקי – לא משנה.

יעקב כץ: אבל את אלה שנמצאים פה אף אחד לא אוכף ואף אחד לא מוציא.

מירי רגב: משרד המשפטים, אני רוצה לשמוע את עמדתכם לגבי החוק.

גבריאלה פיסמן: אנחנו כמובן כפופים להחלטת ועדת שרים.

גבריאלה פיסמן: החלטת ועדת שרים מתייחסת להצעת החוק של אופיר אקוניס, וגם ביקשה כי הצעת החוק שלך תותאם להצעת החוק של אופיר אקוניס.

גבריאלה פיסמן: למיטב הבנתנו, ההחלטה לא חלה על כל הנושא של הלנה שמעוגן במפורש בהצעת החוק שלך, ולא נמצא בהצעת החוק של חבר הכנסת אקוניס.

מירי רגב: נמצא.

אופיר אקוניס: נמצא, ענישה על הלנה.

גבריאלה פיסמן: נמצא לא ביחס למסתננים, נמצא ביחס לשוהים בלתי חוקיים.

אופיר אקוניס: לא, עשינו בדיוק כפי שהציעה היועצת המשפטית.

מירי רגב: אנחנו עשינו רגע סדר.

מירי רגב: אמרה היועצת המשפטית דבר מאוד פשוט.

מירי רגב: החוק כולו ייכנס במקום תחת שב"חים לחוק של מניעת הסתננות.

מירי רגב: כל ההיבטים של העסקה, הלנה והסעה מתייחסים למסתננים.

מירי רגב: הנושא של השב"חים ברור לכולם ואנחנו לא מתעסקים איתו.

מירי רגב: אנחנו מתעסקים כרגע עם המסתננים.

אופיר אקוניס: גם קיימת לגבי חקיקה.

מירי רגב: נכון.

מירי רגב: החוק של אקוניס הוא רחב יותר.

מירי רגב: אני הסכמתי להיצמד לחוק של אקוניס.

מירי רגב: כרגע אנחנו מתעסקים כדי שנעשה סדר ומשרד המשפטים יבין למה הכוונה.

מירי רגב: ועדת השרים מבינה בדיוק למה הכוונה ולכן היא אישרה את זה, והיועצת המשפטית גם מבינה בדיוק את מטרת החוק.

מירי רגב: אמרנו בהתחלה בהרחבה – חשבנו שזה מיותר, אבל כנראה שלא - שמטרת שני החוקים היא למנוע מצב של הסתננות בלתי חוקית למדינת ישראל.

מירי רגב: לא פליטים, לא שב"חים - זה חוק אחר.

מירי רגב: אנחנו מדברים על הסתננות בלתי חוקית של מהגרי עבודה למדינת ישראל, ולהחמיר את הענישה לגבי שלושה גורמים: מעסיקים, אנשים שמשכירים דירות למהגרי עבודה, ואלו שמסיעים אותם.

מירי רגב: כרגע התייחסה הסנגוריה ואמרה מדוע בעיניה היא לא היתה מאשרת את הצעת החוק הזאת.

מירי רגב: את משרד המשפטים ואני שואלת אותך מה עמדתך לגבי החוק.

מירי רגב: אנחנו עומדים להצביע עליו היום בקריאה ראשונה.

גבריאלה פיסמן: שוב, ההבנה שלי היא שהחלטת ועדת שרים לא - - -, החליטה שלגבי הלנה אין מקום להחמרת הענישה מאחר והיא דנה בהצעת החוק שלך בנפרד מהצעת החוק של חבר הכנסת אקוניס.

גבריאלה פיסמן: ככל שההצעה מתייחסת לנושא של העסקה אני מבינה שהחלטת ועדת שרים היא לתמוך.

גבריאלה פיסמן: לגבי ההסדרים הספציפיים – אנחנו עדיין צריכים לדון בהם כיוון שלמעשה - - -

מירי רגב: אז במה היא תומכת?

מירי רגב: בהעסקה היא תומכת, בהלנה היא לא תומכת?

מירי רגב: מה קשור להסעות?

גבריאלה פיסמן: הסעות גם.

גבריאלה פיסמן: הצעת החוק של חבר הכנסת אקוניס בעצם לא עסקה בהסעות למסתננים.

אופיר אקוניס: עסקה.

מירי פרנקל-שור: מה שאומרת עו"ד פיסמן - שתי ההצעות, גם של חברת הכנסת רגב וגם של חבר הכנסת אקוניס, מתקנות את חוק שהייה שלא כדין.

מירי פרנקל-שור: ההצעה שלך מדברת על מסתננים, הרחבה על חוק שהייה שלא כדין לגבי מסתננים, רק לגבי ההעסקה.

מירי פרנקל-שור: זה בניתוח הצעת החוק.

אופיר אקוניס: לא.

מירי פרנקל-שור: אני תיכף אראה לך.

מירי פרנקל-שור: בסעיף קטן (ו) להצעת החוק, תיכף נעבור.

אופיר אקוניס: בסדר, נגיע לסעיף.

מירי פרנקל-שור: לכן, עמדת הממשלה היתה, אם אני מבינה נכון - - -

יהודה בר אור: - - - אם אתה רוצה שאנחנו נהפוך חברים טובים.

אופיר אקוניס: אנחנו לא יכולים לקיים את הדיון הזה תחת האיום שלך שנפסיק להיות חברים טובים.

אופיר אקוניס: החברות או החוסר הוא לא העניין.

יהודה בר אור: אני לא יודע למה אתם כל פעם אתם מתעקשים על ענף המוניות, אני לא מבין את זה.

יהודה בר אור: אי-אפשר לעבוד בצורה הזאת.

יהודה בר אור: קחו את הרישיונות, קחו את הכול, נלך הביתה.

אופיר אקוניס: זה לא שייך.

אופיר אקוניס: גם לאנשי שכונת התקווה קשה לחיות.

יהודה בר אור: קחו 20,000 נהגי מוניות, תזרקו - - -

אופיר אקוניס: אף אחד לא מדבר נגד, ותפסיק לקחת הכול אישי כל הזמן.

אופיר אקוניס: בחיים שלי, מאז שנבחרתי ב-24 לפברואר 2009 לכנסת, לא נהגתי מול אף אחד בעניין אישי.

אופיר אקוניס: לא מול חברי כנסת אחרים, לא מול הסיעה שלי, לא מול המפלגה שלי, לא מול סיעות אחרות, ובטח לא בעניינים של חקיקה.

אופיר אקוניס: מה, זה עניין אישי או שזה עניין לאומי?

אופיר אקוניס: האם אתה חושב שאנשים באים לפה - - -?

אופיר אקוניס: יכול להיות שכן, אני לא.

אופיר אקוניס: אני לא רוצה לדבר על חלק מהאנשים.

יהודה בר אור: אתה מאמין ש- - -

אופיר אקוניס: בחייך, אל תכניס את זה.

מירי רגב: אנחנו ניתן לך לדבר ולהתייחס.

מירי רגב: בואו נראה איך אנחנו ממשיכים.

גבריאלה פיסמן: מבחינת הפלטפורמה החוקית אנחנו חושבים שחוק שהייה שלא כדין כפי שכבר הובהר על-ידי היועצת המשפטית של הוועדה הוא לא המסגרת הנכונה, הוא לא האכסניה המתאימה להסדרים האלה, וההסדרים המתאימים צריכים להיות מעוגנים בחוק למניעת הסתננות שהוא החוק הייעודי שעוסק במסתננים.

מירי רגב: בסדר, על זה דיברנו.

מירי רגב: זה בדיוק העניין – שעל חוק מניעת הסתננות אנחנו מלבישים את ההעסקה, את ההלנה ואת הנסיעה.

מירי רגב: נציגת המשטרה, בבקשה.

איילת אלישר: אנחנו צמודים להחלטת ועדת השרים – אותו הדבר.

איילת אלישר: אנחנו כפופים לזה.

אופיר אקוניס: מה העמדה של המשרד לביטחון הפנים?

יואל הדר: זו עמדה של ועדת שרים.

מירי רגב: זאת אומרת שאתם תומכים בחוק?

יואל הדר: מה שהוועדה החליטה, מה ש- - -

מירי רגב: חוץ מזה, האם אתם יכולים להוסיף לנו למה החוק הזה הוא חשוב ובמה הוא תורם למניעת הסתננות?

מירי רגב: האם הוא מעודד הסתננות?

מירי רגב: האם אתה יכול לתת לנו איזושהי הארה בעניין הזה?

יואל הדר: לא.

מירי רגב: לא, אוקיי.

מירי רגב: המשרד לביטחון הפנים תומך.

מירי פרנקל-שור: אני מבקשת לשאול את המשרד לביטחון הפנים.

מירי פרנקל-שור: האם אתם תומכים באיסור הלנה כל עוד שלא קיים מתקן שהייה?

יעקב כץ: בוודאי שלא.

מירי רגב: אבל יש את מתקן סהרונים.

יעקב כץ: מחר יתחילו לעצור כל אחד, איפה הם יהיו?

יעקב כץ: את צריכה לכל אחד.

יעקב כץ: באפשרות שמחר 30,000 יזרקו פתאום לרחובות את צריכה שיהיו 30,000 מקומות.

מירי רגב: נכון.

מירי רגב: אבל אם לא יהיה חוק כזה לא יעשו את זה.

מירי רגב: זה צריך להיות במקביל ובהדרגה.

יעקב כץ: זה צריך להיות במקביל שמתקני השהייה מוכנים.

מירי רגב: אותו הדבר לגבי העסקה.

מירי רגב: אתה בעצם לא יכול למנוע העסקה שלהם עד שלא יהיה המתקן.

מירי רגב: ברגע שיהיה המתקן אז אתה יכול.

יעקב כץ: לכן, אני טענתי גם בנאומים בכנסת שחייבים לדאוג שיהיו 30,000 – 40,000 מקומות כדי שאפשר יהיה להכניס כל אחד.

מירי רגב: חבר הכנסת כץ, כבוד היועצת המשפטית, זה אומר שהחוק הזה לא יכול להיכנס לתוקפו עד שאין מתקן.

מירי רגב: כי ברגע שאין מתקן הם צריכים להמשיך להעסיק אותם כי הם לא יהיו ברחובות וצריך להמשיך להלין אותם.

אופיר אקוניס: מתי המתקן יהיה מוכן?

מירי רגב: בעוד שנתיים-שלוש.

אופיר אקוניס: לא נכון.

מירי פרנקל-שור: האם נמצא פה נציג משרד הביטחון?

אופיר אקוניס: אתם בוודאי יודעים.

יואל הדר: זה מדורג.

יואל הדר: עד סוף השנה הזאת אמור להיות שלב מסוים שאמור להיות מוכן.

מירי רגב: מה זה "שלב"?

מירי רגב: תסביר לי.

מירי רגב: כמה בסך הכול יכול לקלוט היום מתקן סהרונים?

יואל הדר: אני לא רוצה להגיד נתונים - - -

מירי רגב: אתם לא יכולים לבוא לדיון בצורה לא מסודרת.

מירי רגב: הרי כל הדיון הזה בא להגיד: לנו אין יכולת להחזיר אותם לארץ מוצאם.

מירי רגב: עד שיחליטו אם הם פליטים או מהגרי עבודה אנחנו לא יכולים לתת להם מקומות עבודה פה כדי לעודד אותם להמשיך להביא חברים שלהם לפה אלא לשים אותם באיזשהו מתקן בצורה מכובדת עד שהם יוכלו לחזור לארץ מוצאם או לארץ אחרת.

מירי רגב: כמה מתקן סהרונים יכול היום לקלוט?

יעקב כץ: 8,000 כשהוא יהיה גמור.

מירי רגב: 8,000 כשהוא יהיה גמור.

מירי רגב: כמה יכול לקלוט מתקן השהייה הנוסף שאנחנו בונים?

מירי רגב: השאלה היא האם זה במספרים שעליהם אנחנו יכולים?

אופיר אקוניס: כמה תוכל לקלוט עיר האוהלים עליה הודיע ראש הממשלה?

מירי רגב: זה מה שאני אומרת.

מירי רגב: מתקן השהייה זה עיר האוהלים.

יעקב כץ: צריך לומר שעד שמדינת ישראל לא תהיה ערוכה באופן תיאורטי לקליטת כל אדם שנזרק לרחוב לא ניתן להחיל את החוק כי למחרת כולם ייזרקו מהבתים, כולם ייזרקו מהמוניות, כולם ייזרקו לרחובות ואתה יכול להיות במצב שיהיו לך 50,000 – 60,000 אנשים שיסתובבו ברחובות.

אופיר אקוניס: נכון.

יעקב כץ: לכן, אני הבאתי חוק - - -

ניצן הורוביץ: מה, החלפתם את יושב-ראש הוועדה?

אופיר אקוניס: כן.

אופיר אקוניס: זה הולך לפי ראיון של יושב-ראש הוועדה.

מירי רגב: כן, מה לעשות?

מירי רגב: אני מחליפה כרגע.

מירי רגב: כשאתה תהיה בקואליציה גם אתה תחליף.

מירי רגב: אולי גם לך ייתנו איזה תפקיד של סגן שר.

מירי רגב: יושב-ראש הוועדה יצא רגע להתראיין ולכן אנחנו מחליפים אותו.

מירי רגב: כמו בכל דיון בוועדות השונות כשחבר ועדה מחליף את יושב-ראש הוועדה.

אופיר אקוניס: גברתי היושבת-ראש, לגבי תאריך התחילה של החוק – דיברנו על זה גם אתמול – או שאתה כותב תאריך תחילה שהוא תאריך ממש או שאתה כותב תאריך שבו הממשלה באה ואומרת לציבור בישראל: אני עד תאריך, בדיוק כפי שהיא אמרה בנושא הגדר.

אופיר אקוניס: בנושא הגדר היא אומרת: אנחנו עד אוקטובר השלמנו את כל 190 הק"מ, כולל 16 ק"מ מעל הר שגיא ששם זה קצת מתווה אחר בגלל תנאי שטח.

אופיר אקוניס: זה יקרה באוקטובר 2012.

אופיר אקוניס: יש שימצא חן, יש שלא ימצא חן.

אופיר אקוניס: זה יקרה.

אופיר אקוניס: עכשיו גברתי אנחנו יכולים לכתוב בחקיקה: אנחנו על הדבר הזה לא - - -.

אופיר אקוניס: אני אתן לכם דוגמה ממש פרוזאית מחיי היום יום.

אופיר אקוניס: אנחנו אמרנו, למשל, בדבר פרוזאי לחלוטין שבעיניי מביא הרבה צדק חברתי לאזרחי ישראל שבתחום הסלולר כדי שתהיה היערכות של החברות הרוצות להיכנס ושל החברות הקיימות – וזה לא חיי אדם, זה רק כמה אלפי שקלים למשפחה בשנה – שהחוק יוחל החל מתאריך X.

אופיר אקוניס: אם אינני טועה דובר על תחילת השנה הזאת.

אופיר אקוניס: והנה, ראינו את המפץ הסלולארי בכל קניון ובכל חנות לפני חודש או חודשיים.

אופיר אקוניס: עשינו את זה, ישבנו עד השעה שתים-עשרה בלילה בוועדה וגמרנו את הדברים.

אופיר אקוניס: היו שמצאו חן, היו שלא מצאו חן, אבל זה קרה.

אופיר אקוניס: לכן, אני מציע גברתי היושבת-ראש, גברתי היועצת המשפטית, להגיע לנוסח כזה שבו ייאמר בצורה זו אחרת: או שיש תאריך יעד לממשלה' וישנו אגב ממה שאני יודע, כך לפחות הורה ראש הממשלה בדיונים בנושא המסתננים, או לכתוב: החוק יוחל מרגע שהמתקן יתחיל בפעילותו – זה הכול.

יעקב כץ: שיהיה מתקן שיוכל לקלוט 60,000 אנשים.

אופיר אקוניס: נכון, שגם יותאם להחלטת הבג"ץ.

יעקב כץ: אני מבקש מהיועצת המשפטית שתגיד: כצל'ה צודק.

מירי רגב: רגע, שנייה.

מירי רגב: קודם כל, אתה צודק.

מירי רגב: האם אנחנו יכולים להצביע על החוק, לאשר חוק לקריאה ראשונה עם תאריך תחילה - -

מירי פרנקל-שור: כן.

מירי רגב: - - שכתוב מרגע שיוקם מתקן ל-60,000?

אופיר אקוניס: קודם כל, התשובה היא כן.

אופיר אקוניס: ושנית, גם בקריאה השנייה והשלישית - - -

מירי רגב: שנייה, היא ענתה כן.

אופיר אקוניס: אוקיי, יופי.

מירי רגב: נציג המשרד לביטחון הפנים, האם רצית להוסיף משהו?

יואל הדר: מאחר ואנחנו מדברים פה עכשיו לפני קריאה ראשונה, לפני קריאה שנייה ושלישית אני מציע שגם נציגי משרד הביטחון וגם השב"ס יבואו ויציגו בפני הוועדה את המצב העדכני ואז תדעו בדיוק איפה אנחנו ניצבים לאשורם של דברים.

מירי רגב: בסדר, אוקיי.

מירי פרנקל-שור: אנחנו כבר ביקשנו את זה לקראת הקריאה הראשונה.

מירי רגב: האם אנחנו יכולים לעבור להצבעה?

מירי רגב: כצל'ה, האם אתה חבר בוועדת הפנים?

יעקב כץ: אני מחליף מישהו, אני לא יודע את מי.

מירי פרנקל-שור: רגע, יש נושא של איסור הסעה שעליו אני רוצה להעיר.

מירי פרנקל-שור: אם אנחנו מסכמים בסיכום ביניים, נושא הלנה והעסקה יותלה בהקמת מרכז השהייה.

מירי רגב: כן.

מירי פרנקל-שור: צריך להתייחס לגבי ההסעה וגם לגבי החלק הפלילי שבהצעת החוק.

מירי רגב: אוקיי.

מירי רגב: נציגי המוניות, בבקשה.

מירי רגב: לטובת הפרוטוקול את שמך.

יהודה בר אור: אני יהודה בר אור, יו"ר איגוד נהגי המוניות, ארגון הגג בישראל.

יהודה בר אור: קודם כל, אנחנו בקשר רב.

יהודה בר אור: גם עם חבר הכנסת אופיר אקוניס וגם איתך ישבנו ונפגשנו כמה פעמים.

יהודה בר אור: אין לי שום עניין להפוך את זה לעניין אישי כמו שמישהו רואה פה אלא תפקידי פה להגן על עמדת נהגי המוניות.

אופיר אקוניס: ברור, אנחנו מבינים.

יהודה בר אור: היינו פה בדיונים רבים וישבנו מול כל המערכת פה כל נושא השב"חים.

יהודה בר אור: הגענו לכל מיני הסכמות שעליהן נפתחו ונסגרו כל מיני דברים.

יהודה בר אור: בסופו של דבר, הגענו למצב שאנחנו חיים עם מצב שאנחנו לא מסכימים איתו אבל אנחנו חיים איתו מכוח מה שקורה במדינה.

יהודה בר אור: אני חי ונמצא ונוהג בתל-אביב יום יום ורואה באמת את כל המערכת.

יהודה בר אור: כמובן שאנחנו נתקלים בהם כל יום.

יהודה בר אור: לדעתנו, הגיע הרגע שיהיה סדר בנושא הזה ושהסדר לא יהיה על חשבון נהגי המוניות.

יהודה בר אור: אל תכניסו היום עוד תפקיד לנהג המונית גם לבדוק את אישורי העבודה, מי עובד בישראל עם רישיון, מי פליט ואת מי אני יכול להסיע ואת מי לא.

יהודה בר אור: אני בא לעבודה וגם כך העבודה על מונית היא קשה והיא מצאת החמה עד צאת הנשמה.

יהודה בר אור: אני אפילו לא מגיע לשכר מינימום בשמונה שעות, אני צריך לעבוד שתים-עשרה שעות.

יהודה בר אור: בסוף אתה רוצה שאני אעבוד עוד ארבע-חמש שעות, ללמוד את חוקי העבודה ולבדוק לו את הרישיונות האם הוא פליט או אם הוא עובד במדינת ישראל כשהוא מסתנן.

יהודה בר אור: אני לא יכול לבדוק לא מסתנן ולא כלום.

יהודה בר אור: אני נהג מונית שמסיע אנשים.

יהודה בר אור: על-פי חוק אני חייב להסיע את כולם, אלא אם הם מלוכלכים או שיכורים.

יהודה בר אור: אם עולה לי פליט בתל-אביב, והם עולים למוניות שלנו - - -

אופיר אקוניס: איך אתה קובע אם הוא מלוכלך?

יהודה בר אור: אם הבגדים שלו מלוכלכים, אני דיברתי אם הבגדים שלו הם מלוכלכים בצבע ובכל הדברים האלה ואז אנחנו רשאים להוציא אותו או אם הוא שיכור.

יהודה בר אור: אם עולה למונית שלי אדם שהוא מסתנן אז אני לא בודק אותו, לא יודע לבדוק אותו, ולא רוצה ללמוד איך לבדוק אותו.

יהודה בר אור: אני רוצה להרוויח כסף, אני רוצה לעבוד ולהביא למשפחתי לפרנסה.

יהודה בר אור: אני אומר שוב, לנהגי המוניות שמונה שעות עבודה לא מספיקות, אנחנו עובדים 12 שעות כדי להגיע לשכר מינימום.

יהודה בר אור: אי-אפשר שתיקחו לנו גם את שכר המינימום הזה ותגידו לנו: עצרו, תתחילו לבדוק כל אחד האם הוא מסתנן או פליט שמותר לו להיות בישראל.

יהודה בר אור: תוציאו אותנו מהחוק הזה.

יהודה בר אור: אני מבקש להחריג את נהגי המוניות.

יהודה בר אור: תנו לנו לעבוד, גם כך החיים שלנו קשים.

יעקב כץ: אתה צודק במאת האחוזים, אני איתך.

יהודה בר אור: אל תביאו אותנו לידי כך שנצטרך להפסיק לעבוד ולהגיד: אנחנו שוטרים סמויים במדינת ישראל.

יהודה בר אור: אנחנו לא שוטרים, אנחנו אנשים שנותנים שירות ואנחנו רוצים להמשיך לתת שירות בכבוד ולא להתעסק כל יום בתפקיד אחר.

מירי רגב: יהודה, אני מבינה את מה שאתה אומר ואנחנו לא מצפים ממך שתעשה עכשיו תחקיר על כל מי שעולה למונית שלך, בשונה ממי שמשכיר דירה ומי שמעסיק אנשים.

מירי רגב: אבל כבוד היועצת המשפטית והיושב-ראש, אני חושבת שכן היה נכון אם היינו מצביעים לקריאה ראשונה על כל החוק ומחריגים את סוגיית המוניות לדיונים בקריאה שנייה ושלישית.

מירי רגב: האם אפשר לעשות את זה?

אופיר אקוניס: גם אני רוצה.

מירי פרנקל-שור: מה זאת אומרת לסוגיית המוניות?

מירי פרנקל-שור: - - - נהג אוטובוס.

מירי רגב: כל סוגיית ההסעה.

מירי רגב: כל סוגיית ההסעה – להחריג את זה.

אמנון כהן: משרד המשפטים, מה אתם אומרים?

ענת זוהר: הערה לפרוטוקול לפני ההצבעה בקריאה ראשונה לגבי הסעיף שעניינו ההתחייבות נידון להימנע מעבירה.

ענת זוהר: הסעיף הזה – אנחנו מסכימים עם רוח הדברים.

ענת זוהר: היום מכוח סעיף 72 לחוק העונשין ניתן להטיל התחייבות להימנע מעבירה גם לעבירות לפי החוק המוצע.

ענת זוהר: אבל אנחנו סבורים שלא נכון לשכפל את המנגנון הזה לכאן.

ענת זוהר: ראשית, משום שזה מיותר והמדיניות שלנו היא לא לשכפל סעיפים מיותרים.

ענת זוהר: ממילא חוק העונשין חל ולכן אין צורך ליצור פה מודל מיוחד לחוק הזה.

ענת זוהר: באופן יותר ספציפי, אנחנו מתנגדים לקביעת התחייבות להימנע מעבירה בסכום מינימום של 500,000 שקלים משום שכאן אנחנו חושבים שזה עולה בקנה אחד עם חוק להבניית שיקול הדעת השיפוטי בענישה שעבר לאחרונה לפני חצי שנה בערך.

אמנון כהן: עד כמה זה שם?

ענת זוהר: לא, שם לא קבוע סכום.

אמנון כהן: אבל בית משפט נותן סכומים נמוכים ביותר.

אמנון כהן: לכן, לפעמים המחוקק גם מתערב בשיקול דעת.

אמנון כהן: לפעמים זה ממש מגוחך.

ענת זוהר: בדיוק בשביל זה נועד חוק להבניית שיקול הדעת בענישה.

ענת זוהר: כלומר, בגלל שהיו מודעים.

אמנון כהן: רוצים רף מינימום ואז הוא יכול - - -

ענת זוהר: לא.

ענת זוהר: חוק להבניית שיקול הדעת השיפוטי בענישה לא קובע רף מינימום באף עבירה.

אמנון כהן: הגיע הזמן שנעשה את זה.

אמנון כהן: אולי נתחיל בחוק הזה.

ענת זוהר: כשחוקקנו את החוק ההוא סברנו שזה לא נכון כי זה כובל את ידיו של בית המשפט, זה גורם לעוול.

אמנון כהן: לפעמים גם בתאונות דרכים קשות ביותר נותנים שישה חודשי עבודות שירות, לא סכום.

אופיר אקוניס: שלא לדבר על עסקאות טיעון שערורייתיות - - -

ענת זוהר: בזה נועד לטפל החוק להבניית שיקול הדעת השיפוטי בענישה.

ענת זוהר: אבל הדרך לטיפול שם היא אחרת.

ענת זוהר: כלומר, התפיסה היא, וזו התפיסה שאנחנו מיישמים גם בעבירות על חוק העונשין ועל עבירות בכלל, שצריך בקביעת עונש להתחשב בחומרת העבירה ובאשם של הנאשם.

ענת זוהר: כאשר קובעים סכום קבוע של 500,000 שקלים למעשה אומרים לבית המשפט: מבלי להסתכל על הנאשם שעומד בפניך עכשיו ומבלי להסתכל על חומרת העבירה הספציפית שבוצעה, אתה תמיד מחויב להטיל את הסכום הזה.

ענת זוהר: אנחנו חושבים שזה לא נכון.

אמנון כהן: בקריאה שנייה ושלישית אנחנו נעשה עוד דיונים בזה.

מירי פרנקל-שור: ענת העלתה שני נושאים.

מירי פרנקל-שור: הנושא הראשון הוא ההפניה לסעיף 72, והשני הוא התחייבות של חצי מיליון שקלים.

מירי פרנקל-שור: מה עמדת הוועדה המדויקת לגבי סעיף 72 לחוק העונשין?

מירי פרנקל-שור: אני תומכת בעמדתה של ענת.

אמנון כהן: אני חושב, הגיוני.

אמנון כהן: אם יש כבר הפניה זה כבר בסדר.

מירי פרנקל-שור: כלומר, אני חושבת שזה מיותר.

מירי פרנקל-שור: מה העמדה לגבי הדבר השני?

אמנון כהן: לגבי 500,000 שקלים – אנחנו נשאיר את זה כרגע לקריאה ראשונה.

אמנון כהן: אנחנו נעשה עבודת מטה.

אמנון כהן: המציעים, לגבי ה-500,000 שקלים אתם תתאמו, תראו מה מידתי מה לא מידתי.

אופיר אקוניס: אוקיי.

אוהד צומת: אוהד צומת, הלשכה המשפטית משרד החוץ.

אוהד צומת: כיתר חברי הממשלה אנחנו משתתפים בעמדת ועדת השרים, רק לחדד מה שכבר הזכירו פה.

אמנון כהן: האם יש לך תשובה לגבי תשובה מה ששאלתי, לגבי אחד שרוצה לעזוב?

אוהד צומת: זה משרד הפנים.

אמנון כהן: משרד הפנים, האם את מביאה לי תשובה?

ענת שמעוני: כן.

אמנון כהן: אוקיי, תיכף אני אתן לך.

אוהד צומת: רק לחדד מה שהזכירו כבר חברי הכנסת, את המחויבויות הבין-לאומיות של ישראל גם לאמנת הפליטים וגם לאמנת זכויות אדם.

אוהד צומת: כמובן שהמחויבות לספק לאנשים את צורכיהם ולא לזרוק אותם לגורלם כמו שאמרו, ובין היתר, המחויבות לקבל כל מי שנשקפת לו סכנה במדינתו בהתאם להוראות אמנת הפליטים.

אוהד צומת: אנחנו מקווים שכל השיקולים האלה יילקחו בחשבון.

אמנון כהן: ודאי, ודאי.

אמנון כהן: משרד הפנים, מה התשובה?

ענת שמעוני: כעיקרון משרד הפנים מגרש את - - -

אמנון כהן: לא רוצה לגרש.

אמנון כהן: אני אומר: בן-אדם אומר שהוא רוצה ללכת.

אמנון כהן: אל תגרשו אותי.

אמנון כהן: לא כיף לי פה, לא רוצה להיות פה.

אמנון כהן: תעזבו אותי.

אמנון כהן: איך הוא הולך?

ענת שמעוני: הבנתי את השאלה.

ענת שמעוני: כעיקרון הם צריכים לפנות לנציגות שלהם כמו שכל אזרח ישראלי שאין לו שום תעודה פונה לנציגות שלו במדינה ומבקש שאותה נציגות שלנו תנפיק לו את תעודת המעבר או את מה שהוא צריך.

ענת שמעוני: כך גם לגבי אותם אלה שרוצים לעזוב ואין להם תעודה.

אמנון כהן: יש לי מקרים, לא מאפשרים.

אמנון כהן: שלחתי בכוונה, לא אפשרו להם לצאת.

ענת שמעוני: שאלת שאלה ואני רוצה לענות.

ענת שמעוני: כעיקרון הם פונים לנציגות שלהם בארץ ומבקשים שינפיקו להם.

אמנון כהן: מה זה "נציגות שלהם"?

ענת שמעוני: לדוגמה, ניגריה אפילו יש לה נציגות.

ענת שמעוני: כל מי שיש לה נציגות בארץ, הם יכולים לפנות אליה ולבקש שינפיקו להם את תעודת המעבר או כל מסמך אחר שאיתו הם יכולים להתנייד.

אמנון כהן: הוא לא רוצה ללכת לאותה מדינה ממנה הוא בא, הוא רוצה ללכת למקום אחר.

ענת שמעוני: על זה אני מדברת.

ענת שמעוני: התחלתי ואמרתי, כעיקרון הדבר הטבעי ביותר שהם ילכו לארץ מוצאם.

ענת שמעוני: לשאלתך מה קורה במצב שהם לא הולכים לארץ מוצאם, הם הולכים למקום אחר ואין להם תעודות ביד.

ענת שמעוני: אז הם צריכים לפנות לנציגות שלהם במידה וכזו קיימת, תיכף נדבר כשאין דבר כזה.

ענת שמעוני: במידה וכזו קיימת אותה נציגות שלהם צריכה להנפיק להם את זה כמו בכל מקום בעולם.

אמנון כהן: לא מנפיקים.

אמנון כהן: אמרו להם: יש לנו אמנה בין-לאומית, לא יכולים לשלוח.

ענת שמעוני: לא רק זה.

ענת שמעוני: אם הם רוצים ללכת לארץ שלישית הם צריכים גם ויזה.

ענת שמעוני: לדוגמה, למה שצרפת תרצה לקבל?

אמנון כהן: יתנו להם ויזה, נותנים.

אמנון כהן: הלכו לשגרירות אמרו: יתנו לכם ויזה.

אמנון כהן: אבל אין להם תעודת מעבר.

ענת שמעוני: תעודת המעבר – הנציגות שלהם.

אמנון כהן: לא נותנים, יש אמנה בין-לאומית.

אמנון כהן: תבדקי את זה, אני לא אומר סתם.

ענת שמעוני: אין לי מידע לגבי אותם מקרים עליהם אתה מדבר.

ענת שמעוני: כעיקרון, המצב הטבעי הוא שאותה נציגות שלהם היא זו שאמורה לדאוג כמו כל אזרח ישראלי שאבד לו הדרכון בחו"ל והוא פונה לנציגות שלו באותה ארץ.

אמנון כהן: הם רוצים רק תעודת מעבר.

ענת שמעוני: אז אותה נציגות.

ענת שמעוני: מדינת ישראל לא יכולה להנפיק.

ענת שמעוני: היא מנפיקה תעודת מעבר כאשר באמת אין - - -

אמנון כהן: אז מי ייתן לו?

אמנון כהן: אם הוא בא מסודן האם השגרירות הסודנית צריכה לתת לו תעודת מעבר?

ענת שמעוני: אני אחלק את זה לשניים.

ענת שמעוני: כאשר יש נציגות בארץ, אותה נציגות בארץ צריכה להנפיק לו את תעודת המעבר.

ענת שמעוני: כאשר אין נציגות – לדוגמה, ארץ כמו צ'אד שאין לה – אז מדינת ישראל מנפיקה לה תעודת מעבר.

ענת שמעוני: לא בהכרח שאותה צ'אד תרצה לקבל את אותו אדם.

אמנון כהן: הוא בא מסודן והוא רוצה להגיע לצרפת.

אמנון כהן: הוא בא לשגרירות שם ואומרים: אנחנו נותנים לך.

אמנון כהן: אבל אין לו את התעודה בשביל לגשת לשם.

ענת שמעוני: אני שוב אומרת, אם אין נציגות בארץ המדינה מנפיקה לה תעודת מעבר אבל זה כפוף לוויזה של צרפת - שילוב של שניהם.

אמנון כהן: ודאי, זה בסדר.

אמנון כהן: אבל קודם כל המדינה צריכה לתת לו תעודת מעבר.

ענת שמעוני: אני אומרת שוב, זה תלוי אם יש נציגות בארץ או אין נציגות בארץ – זה הכול.

אמנון כהן: נציגות שלו, מאיזה מדינה הוא הגיע?

ענת שמעוני: של אותה מדינה, כן – שממנה הוא משתייך.

אמנון כהן: האם הם נותנים אם הוא רוצה להגיע לצרפת?

ענת שמעוני: שוב, אם יש נציגות אותה נציגות אמורה לתת.

ענת שמעוני: אם אין נציגות אז בעצם המדינה נותנת תעודת מעבר ישראלית.

אמנון כהן: למי אני צריך לשלוח כמה מקרים לבדוק את העניין?

אמנון כהן: האם אלייך?

ענת שמעוני: אתה יכול לשלוח למשרד.

ענת שמעוני: אני באופן אישי לא קשורה לעניין.

אמנון כהן: מיהו בר הסמכה במשרד שמטפל בעניין?

ענת שמעוני: - - - שירלי, בירושלים.

אמנון כהן: טוב.

אמנון כהן: דבי, האם עוד לא דיברת?

אמנון כהן: זכותך לדבר.

דבי גילד-חיו: עו"ד דבי גילד-חיו מהאגודה לזכויות האזרח.

דבי גילד-חיו: קודם כל, אני רוצה להודות ליושב-ראש שהזמין אותנו ומאפשר לנו גם בדיונים הטעונים האלה להגיד את הדברים החשובים בעינינו.

אמנון כהן: אבל צריך לתקן עוד משהו.

דבי גילד-חיו: אני רוצה להתייחס באופן כללי לכמה סוגיות פה.

דבי גילד-חיו: קודם כל, אני מצטרפת לדברים שאמרה חברת הכנסת רגב על זה שהמדינה לא בודקת באופן פרטני את המעמד של כל אדם שמגיע והוא מבקש מקלט.

דבי גילד-חיו: אין את הבדיקה הפרטנית הזאת על-ידי המדינה.

דבי גילד-חיו: יחד עם זאת, רק לא מזמן שמעתי את מנכ"ל משרד ראש הממשלה מדבר ברדיו ומסביר שבעצם המדינה מחויבת לאנשים האלה כקבוצה והם לא מגרשים אותם והם גם לא מתכוונים לגרש אותם כל עוד לא יהיה איזה שינוי במצב.

דבי גילד-חיו: ולכן, אנחנו מתמודדים עם סיטואציה שיש משהו בסדר גודל של 60,000 איש שמתגוררים עכשיו בשכונות מאוד מאוד מוחלשות ברחבי הארץ ונכון להיום המדיניות של הממשלה היא לא לתת להם לעבוד, לא לתת להם טיפול רפואי, לא לתת להם שירותי רווחה.

דבי גילד-חיו: עכשיו החוקים האלה מבקשים גם לא לאפשר לאנשים אחרים להסיע אותם ולהשכיר להם דירות.

דבי גילד-חיו: "אנשים" זאת אומרת, תושבים ואזרחים ישראלים המשמעות החברתית של הדבר הזה היא לא רק הפגיעה באנשים האלה עצמם ובזכויות היסוד שלהם, אלא גם באותן שכונות מוחלשות ואותם אזורים שבהם הם נמצאים.

דבי גילד-חיו: זה רק יכביד עוד ועוד על האנשים.

דבי גילד-חיו: הפתרון הזה גם בהיגיון הזה הוא פתרון מאוד מאוד בעייתי.

דבי גילד-חיו: כמובן שזכויות אדם והאמנות הבין-לאומיות וכו' כמו שאמרו כאן

דבי גילד-חיו: נציגי הממשלה מחייבים לטפל באנשים האלה ולאפשר להם את הדברים האלה.

דבי גילד-חיו: אי-אפשר למנוע על-ידי הפללה של האוכלוסייה הישראלית, ומדובר פה בעונשים מאוד מאוד כבדים, לטפל בסוגיות של זכויות אדם ושל סיוע הומניטארי וטיפול בזכויות של אנשים.

דבי גילד-חיו: רציתי להתייחס גם לגבי החוק הספציפי הזה - אומנם זה קצת פחות רלוונטי כי אני מבינה שיעבירו את זה לחוק ההסתננות.

דבי גילד-חיו: אבל החוק הספציפי הזה והעונשים שקשורים לו, וזה גם קשור אם אתם תעבירו את זה לחוק ההסתננות, זה חוק שהאמצעים בו הם מאוד מאוד דרקוניים.

דבי גילד-חיו: למה?

דבי גילד-חיו: כי הוא נועד לטיפול בטרור.

דבי גילד-חיו: היו על זה דיונים שנים ארוכים ואיזונים מאוד מאוד דקים שנעשו במהלך השנים, כולל התייחסות מאוד מיוחדת לנושא ההסעה, בגלל שהעונשים פה הם קיצוניים באופן מיוחד.

דבי גילד-חיו: גם לשיטתכם, זה לא סוג ענישה שמתאימה לטיפול באנשים שנותנים סיוע למסתננים - שנים רבות של מאסר בכלא, 500,000 קנס.

דבי גילד-חיו: אדם שאפילו בתמימות מסיע או משכיר דירה הוא עבריין לפי החוקים שלכם.

דבי גילד-חיו: אבל חצי מיליון שקל קנס?

דבי גילד-חיו: זה מחיר של דירה בישראל.

דבי גילד-חיו: סוג הענישה וסוג הטיפול שאתם מבקשים פה לקוח מחוק מאוד קיצוני ומאוד דרקוני שהוא לא מתאים למטריאה.

דבי גילד-חיו: אני רוצה לציין לגבי ההסעה.

דבי גילד-חיו: גם בחוק שמטרתו להתעסק בטרור התייחסו באופן מיוחד ושונה להסעה.

דבי גילד-חיו: אני חושבת שצריך בלי שום כל קשר לכל השאר להחריג את ההסעה ושזה לא יחול על ההסעה.

דבי גילד-חיו: שאלתם, איך אתם עושים את זה?

דבי גילד-חיו: אני רוצה להגיד לכם שבחוק ההוא הוחלט שההסעה תחול רק באזור - - -.

דבי גילד-חיו: יש מפה שמצורפת לחוק הזה.

דבי גילד-חיו: הוא חל רק באזורים מאוד מסוימים וכו' וכו'.

אמנון כהן: בסדר, אנחנו מחריגים את זה בינתיים.

אמנון כהן: חבר הכנסת ניצן הורוביץ, בבקשה.

ניצן הורוביץ: זה לא בסדר שאני פה?

אמנון כהן: מצוין, חיכיתי לך.

אמנון כהן: התפלאתי שלא היית פה בבוקר.

ניצן הורוביץ: יש 13 חברים בוועדת הפנים אז אם אני בא אז זה - - -

אמנון כהן: באהבה.

אמנון כהן: ניצן, מה אתה רוצה?

אמנון כהן: למה אתה מדבר כך?

ניצן הורוביץ: לא, כי ראיתי שנכנסתי כאילו - - -

אופיר אקוניס: מה קרה לך? נו, די.

אופיר אקוניס: אל - - -

אמנון כהן: לא, היית בסדר.

אמנון כהן: יש אנשים שכבר נתנו להם את רשות הדיבור והם יושבים מהשעה שמונה וחצי.

אמנון כהן: ראיתי לנכון לתת להם קודם לדבר.

ניצן הורוביץ: כשרוב חברי ועדת הפנים יגיעו לדיונים של ועדת הפנים כמוני אז זה יהיה בסדר.

אמנון כהן: אין שום בעיה.

אמנון כהן: ביקשת לדבר אז אתה מדבר.

ניצן הורוביץ: קודם כל, מבחינה פורמאלית ועדת שרים ואני חושב שגם פה משרד המשפטים והממשלה לא אישרו את ההצעות בנושא הלנה והסעה אלא דיברו רק על העסקה.

ניצן הורוביץ: ההצעות האלה הן בניגוד לעמדת הממשלה.

ניצן הורוביץ: אדוני היושב-ראש, אני לא מבין על סמך מה מכניסים פה את העניין הזה של ההלנה והסעה.

ניצן הורוביץ: הנה, את - - - מה שמך, בבקשה?

גבריאלה פיסמן: גבי פיסמן.

ניצן הורוביץ: כן, אז היא מאשרת את הדברים.

ניצן הורוביץ: אני חושב שצריך להוציא את זה, זה בניגוד לעמדת הממשלה, בניגוד להחלטת ועדת שרים.

ניצן הורוביץ: ואם תכניסו אז זה דבר שלא עבר כך במליאת הכנסת.

אופיר אקוניס: הממשלה בהחלט רושמת לעצמה את היום הזה שבו אתה תומך בה.

אמנון כהן: תן לו לדבר, בבקשה.

אמנון כהן: אל תפריע, הוא מדברים דברים לעניין.

ניצן הורוביץ: כל כך הרבה אנשים מצטרפים היום לממשלה, אולי גם אני אצטרף.

ניצן הורוביץ: אולי גם לליכוד אני אצטרף.

אמנון כהן: חברים, רק שתדעו שבשעה -9:55 אני מסיים את הדיון.

אמנון כהן: אתם יכולים לדבר, להפריע – מה שאתם רוצים.

ניצן הורוביץ: אדוני, אני מבקש את ההתייחסות לעניין הזה כי מה שמובא כאן הוא לא מה שהובא לכנסת למליאה, והוא דבר אחר לגמרי ופה חריגה.

ניצן הורוביץ: נדמה לי שגם התחייבתם.

ניצן הורוביץ: היתה תשובה והצבעה במועד אחר ואני שמעתי אתכם שהתחייבתם לתאם וזה לא בתיאום בכלל, זה משהו אחר לחלוטין.

ניצן הורוביץ: אלו שתי הצעות שרוצות לעשות ענישה פלילית של ישראלים שקשורים ביודעין או שלא ביודעין למבקשי המקלט האלה בדרך כלשהי של העסקה או לינה או הסעה וכו'.

ניצן הורוביץ: מה שקורה פה, וכדאי שידעו את זה המוניות, ובעלי הדירות, ובעלי החנויות - - -

אמנון כהן: את המוניות החרגנו.

ניצן הורוביץ: מאה אחוז.

ניצן הורוביץ: איפה החרגתם?

ניצן הורוביץ: איפה זה כתוב?

אמנון כהן: סיכומים, אנחנו דנים.

אמנון כהן: חבר הכנסת ניצן, אתה יודע שלמרות שמסכמים משהו עם הממשלה, יש לדיונים פה אופי שדנים, מחליפים סעיפים, באים להבנות, מתאמים.

ניצן הורוביץ: "עובדים" על מליאת הכנסת.

ניצן הורוביץ: מתחייבים לתיאום לעמדה מסוימת והופכים אותה אחרי זה בוועדה.

אמנון כהן: אנחנו עובדים על זה בתוך הוועדה.

ניצן הורוביץ: זה העניין של הממשלה.

ניצן הורוביץ: הממשלה הזאת כבר ירדה לכאלה שפלים שכבר מה זה משנה?

ניצן הורוביץ: לגופו של עניין, פה מדובר בהצעות חוק שמבקשות להפליל ובסנקציה פלילית קשה שאפילו אין כמוה בחוקים אחרים להתקשרויות עם האנשים האלה, ולהפוך ישראלים שומרי חוק לעבריינים אך ורק כי הם נכנסו בהתקשרות כזאת שהם לפעמים אפילו לא ידעו שהם עוברים על החוק.

ניצן הורוביץ: זה מטעה, זה פוגע בציבור, גם באופן שבו מציגים את מבקשי המקלט, את האפריקאים האלה, ואת המציאות בארץ.

ניצן הורוביץ: אני מדבר עכשיו בתור יו"ר ועדת עובדים זרים, ותאמין לי שאני יודע בדיוק מה המצב הזה פה מהבחינה הזאת.

ניצן הורוביץ: גם הניסיון כאן להפוך אזרחים תמימים לעבריינים.

ניצן הורוביץ: מבחינתי, העניין פה הוא בהיעדר מדיניות כוללת.

ניצן הורוביץ: הממשלה לא קובעת מדיניות ביחס לאנשים האלה, אבל בכל מיני צדדים ודברים כאלה מהסוג של החוקים הפופוליסטיים האלה מנסים רק להחמיר את המצב.

ניצן הורוביץ: ברגע שהאנשים האלה הם לא בני גירוש ואין שום דרך אחרת שמטפלים בהם אז מה רוצים?

ניצן הורוביץ: האם שישנו על המדרכה?

ניצן הורוביץ: שיגנבו בשביל אוכל?

ניצן הורוביץ: שישדדו?

ניצן הורוביץ: מה רוצים?

ניצן הורוביץ: דוחפים אותם אל הפשע בדיוק כמו שאמר מפכ"ל המשטרה והממ"ז שהיה פה בוועדה.

מירי רגב: דיברנו שהחוק הזה לא יוחל עד שלא יהיה מתקן ל-60,000 איש.

מירי רגב: חבל שאתה אומר דברים ואתה מגיע באיחור.

ניצן הורוביץ: סליחה, למה אתה מאפשר לה להפריע לי?

ניצן הורוביץ: למה להפריע לי?

ניצן הורוביץ: אני לא הפרעתי לה.

אמנון כהן: דיברנו על זה.

אמנון כהן: חברת הכנסת מירי רגב.

מירי רגב: כי אתה מגיע באיחור.

מירי רגב: אנחנו קמים מוקדם, מגיעים לדיון, משקיעים והוא מגיע באיחור.

מירי רגב: להגיד דברים שיצאו אחר כך בתקשורת ולהכפיש אותנו.

מירי רגב: הרי אמרנו שכל החוק הזה יהיה בהשהיה עד שיקום מתקן שהייה ל-60,000 איש, אז למה הוא מדבר?

מירי רגב: סתם להגיד דברים?

מירי רגב: לנו לא איכפת מאנשים?

אמנון כהן: חברת הכנסת מירי רגב, את לא מבינה איך זה עובד?

אמנון כהן: זה לא משנה מה את אומרת.

אמנון כהן: הוא בא עם דברים כתובים והוא יגיד את מה שיש לו להגיד לא יעזור.

אמנון כהן: אפילו ששינינו פה ב-180 מעלות את הסעיפים, אפילו שביטלנו את החוק זה מה שהוא יגיד, אין מה לעשות.

אמנון כהן: זו העבודה הפרלמנטארית.

אמנון כהן: אדוני, בבקשה.

ניצן הורוביץ: האמת כואבת, בגלל זה קופצים.

מירי רגב: האמת מאוד כואבת.

ניצן הורוביץ: אם היא תפריע אני לא ארצה להמשיך.

ניצן הורוביץ: אני לא יכול כשהיא מפריעה.

אמנון כהן: אתה תמשיך.

אמנון כהן: חברת הכנסת מירי, אני אוציא אותך.

אופיר אקוניס: אדוני היושב-ראש, גם ניצן יסכים איתי שקריאת ביניים היא חלק מההליך הפרלמנטארי.

אופיר אקוניס: האם אתה רוצה לנאום פה?

אמנון כהן: תנו לו, בבקשה.

ניצן הורוביץ: המדיניות הזאת בחוקים האלה שהם דוגמה לזה היא דוחקת את האנשים האלה שהם לא ברי גירוש והמדינה אותתה ואמרה פעם אחר פעם שלא ניתן לגרש אותם, בין אם זה משרד החוץ, ובין אם זה משרד הפנים, ובין אם זה משרדים אחרים.

ניצן הורוביץ: עכשיו רוצים להרע את המצב עוד יותר על-ידי הוספת איסור לינה והשכרה, ובנוסף על איסור העסקה.

ניצן הורוביץ: פה הדבר או ההיבט שנוגע לא להיבט למסתננים האלה או למבקשי המקלט, אלא לציבור הישראלי, וכדאי שהציבור הישראלי ידע בפני מה הוא עומד.

ניצן הורוביץ: הצעות החוק האלה מבקשים להפוך לעבריינים פליליים מי שמסייעים למבקשי מקלט.

ניצן הורוביץ: לפעמים הם עושים את זה באופן הומניטארי, ולפעמים הם יודעים, ולפעמים הם לא יודעים, וזה העניין.

ניצן הורוביץ: אדוני, אני רוצה להדגיש עוד דבר.

ניצן הורוביץ: ההצעות האלה מעודדות התנהגות שהיא מבוססת על חזות חיצונית כי הרי על-פי מה אמורים לדעת?

ניצן הורוביץ: על-פי מישהו שהוא שחור, מישהו שהוא כהה וכו'.

ניצן הורוביץ: אני רוצה לראות אתכם אחר כך כשיבואו לפה אתיופים ותימנים וכל מיני אנשים כאלה ויגידו שלא מכניסים אותם ולא מסיעים אותם.

ניצן הורוביץ: מה אז תגידו על הדברים האלה?

ניצן הורוביץ: פה הסיפור הזה נגוע בגזענות ואנחנו לא צריכים ללכת בדרך כזאת.

ניצן הורוביץ: ובכלל, לגבי מה שאמר פה הנהג שהוא ראש הארגון ואחרים.

ניצן הורוביץ: מדינה מסודרת לא צריכה שהאזרחים שלה יתפקדו כמו שוטרים.

ניצן הורוביץ: בשביל זה יש גופים מסודרים.

ניצן הורוביץ: האזרחים שלה לא אמורים לעשות סינון מי מארץ זו ומי מארץ אחרת.

ניצן הורוביץ: יש בשביל זה רשויות, לא צריך להטיל את זה על האזרחים.

ניצן הורוביץ: אבל לא רק שאתם מטילים את זה על האזרחים, אתם פה נותנים עונשים שבאמת אלוהים ישמור מהקנסות ומהדברים האלה.

ניצן הורוביץ: אני חושב שכל הגישה פה צריכה להיות אחרת לחלוטין.

ניצן הורוביץ: צריך לשנות את זה, ובעיקר – וזו השורה התחתונה - שהמדינה תתכבד ותביא מדיניות מסודרת וכוללת ושלא תעשה פה על גב המסתננים ועל גב האזרחים חוקים כאלה שהרי לא יעמדו.

ניצן הורוביץ: כי איפה האנשים האלה, מה יהיה איתם?

ניצן הורוביץ: אני שואל אותך, אדוני, מה יהיה עם האנשים האלה?

ניצן הורוביץ: איך הם ישרדו?

ניצן הורוביץ: מה הם יעשו?

ניצן הורוביץ: המפכ"ל עצמו כינה את הדבר הזה פשיעה הישרדותית, וזה בדיוק העניין.

ניצן הורוביץ: הם שורדים, ופה רק מכניסים אותם ליותר לחץ, יותר מצוקה, וזה יהיה עכשיו אתגר של המשטרה.

ניצן הורוביץ: אני אומר את זה כאזהרה כי כל מה שאמרנו כאן בשנים האחרונים התגשם, וגם זה יתגשם.

אמנון כהן: תודה.

אמנון כהן: בדיונים שקיימנו כאן

אמנון כהן: אנחנו דיברנו שכל החוק הזה יחול לאחר שמתקן השהייה יקום ושיהיה מקום לאותם אנשים לאכול ולשתות וללון.

אמנון כהן: לכן, זה חוק משלים לחוק המסתננים שהיה פה.

גבריאלה פיסמן: בכל זאת מאחר ועמדת הממשלה היתה שהתמיכה שלה מותנית בכך שכרגע זה יחול רק על נושא של העסקה אז אני מבקשת שהנושאים של הלנה והסעה יישארו מחוץ לחוק.

אופיר אקוניס: בקריאה השלישית.

ענת זוהר: מבלי לגרוע ממה שאמרתי קודם לגבי ההתנגדות שלנו לקביעת סכום של מינימום להתחייבות להימנע מעבירה, אני חושבת שלאור הדברים שנאמרו פה גם על-ידי חבר הכנסת הורוביץ ועל-ידי דוברים נוספים אחריי ראוי לכל הפחות להפחית משמעותית את סכום ההתחייבות כך שלא יעמוד על חצי מיליון שקלים.

אמנון כהן: מה אתה אומר?

אופיר אקוניס: שמעתי את כל הטיעונים.

אופיר אקוניס: לכל אחד יש טיעונים נבונים וטובים, גם למציעים וגם למתנגדים.

אופיר אקוניס: אני אשמח גם לשמוע מה הפתרון הכולל של האגודה לזכויות האזרח לעניין המסתננים הבלתי חוקיים ושל חבר הכנסת הורוביץ, אבל זה בהזדמנות אחרת.

ניצן הורוביץ: יש לנו.

אופיר אקוניס: אני באמת אשמח, לא אמרתי את זה כעקיצה.

אופיר אקוניס: אני אמרתי את זה כי אולי יש לכם רעיון.

אופיר אקוניס: אני מציע את הדבר הבא.

אופיר אקוניס: אנחנו נצביע כאן כמו שזה לקריאה הראשונה.

אופיר אקוניס: אנחנו חוזרים לוועדה במחצית אוקטובר.

אופיר אקוניס: אגב, בעוד שעה ו-45 דקות, או אפילו פחות מזה, אנחנו עולים לאשר הצעה שלכם, גברתי, שהיא הצעה ממשלתית שבה לא תותר העברת כספים מבנקים בישראל לבנקים.

אופיר אקוניס: זה הכול מכלול של טיפול אמיתי, לאומי, אחראי, צודק, מבלי לפגוע, חבר הכנסת הורוביץ, באיש, באיש.

אופיר אקוניס: תאמין לי, אני לא רוצה את רעתו של איש, אני רק רוצה את טובתם של אזרחי ישראל.

אופיר אקוניס: לכן, אני מציע כרגע, גברתי היועצת המשפטית, אדוני היושב-ראש, להעביר לקריאה ראשונה כדי שאנחנו נצא לפגרה - - -

אמנון כהן: לא, אבל אנחנו דיברנו על להחריג, אתה לא יכול לחזור חזרה.

אופיר אקוניס: לא, לא.

אמנון כהן: חברים, אני לא עושה דיון ואחרי זה חוזר בחזרה.

אופיר אקוניס: נכון, זה מה שאני מציע.

אמנון כהן: היועצת המשפטית, בואו נסכם את הדברים שסיכמנו כבר.

אמנון כהן: לא צריך עוד הפעם לחזור מחדש להצעת החוק כמו שהיתה.

מירי פרנקל-שור: אני אסכם לפרוטוקול את החלטות הוועדה להכנה לקריאה הראשונה.

מירי פרנקל-שור: ראשית, האכסניה היא לא חוק שהייה שלא כדין אלא אנחנו עוברים לחוק למניעת הסתננות.

אופיר אקוניס: נכון.

מירי פרנקל-שור: מדובר על הלנה והעסקה.

מירי פרנקל-שור: שניהם יותלו עד להקמת מתקן השהייה שיהיה מקום גם ללון וגם לשם סיפוק כל הצרכים.

מירי פרנקל-שור: איסור הסעה כרגע לא ייכנס לקריאה השנייה והשלישית.

מירי פרנקל-שור: נחזור אליו במהלך הכנת החוק לקריאה השנייה והשלישית.

אופיר אקוניס: נכון, בסדר.

מירי רגב: אוקיי.

מירי פרנקל-שור: עכשיו לעניין הפלילי.

מירי פרנקל-שור: ההתחייבות – הוועדה מחליטה כן לכלול את כל סוגיית ההתחייבות להימנע מעבירה.

מירי פרנקל-שור: אני ממליצה לקבל את עמדתה של ענת להפחית את הסכום מ-500,000 שקלים.

אופיר אקוניס: לקריאה השנייה והשלישית.

אופיר אקוניס: בסוף אנחנו הרי נגיע להסכמות כי זה גם מה שהתחייבנו.

אופיר אקוניס: התחייבנו לזה, אני מקבל את ההתניה הזאת, אני גם חלק מהקואליציה.

אופיר אקוניס: אבל כל זה יהיה ב- - -, אנחנו נסכם את כל הדברים בקריאה ה- - -.

אופיר אקוניס: בסדר, אני מסכים.

אמנון כהן: ענת, בסדר?

מירי רגב: מסכימה עם ההצעה של היועצת המשפטית להורדה.

מירי פרנקל-שור: למה אתה מסכימים?

מירי פרנקל-שור: להפחתה.

אופיר אקוניס: לרעיון, לדיון בדבר הזה לקריאה והשנייה והשלישית.

מירי פרנקל-שור: לא.

מירי פרנקל-שור: אתם אומרים שני דברים הפוכים.

אמנון כהן: בסדר?

אמנון כהן: אני צריך את ההסכמה שלכם.

ענת זוהר: כן.

מירי פרנקל-שור: "בסדר", מה?

אמנון כהן: בשנייה ושלישית.

אופיר אקוניס: תביאו גם הצעה.

אמנון כהן: אני גם לא אעביר את זה בסכום כזה, אל תדאגו.

אופיר אקוניס: אמנון, אני גם מציע שאתם תבואו עם הצעה.

אופיר אקוניס: לא עם אמירה פרוזאית: יותר מידיי, עם הצעה.

מירי פרנקל-שור: זאת אומרת שכל ההסדר להתחייבות להימנע מעבירה כמו שמופיע בהצעות החוק הפרטיות כך הוא יועלה לקריאה ראשונה, כך החליטה הוועדה.

אמנון כהן: כן.

מירי פרנקל-שור: לא תיכלל הסוגיה שמופיעה בסעיף 72 לחוק העונשין, וגם למספר השנים.

מירי פרנקל-שור: כרגע יועלה לקריאה ראשונה חמש שנים.

מירי פרנקל-שור: הוועדה תשוב ותשקול.

מירי פרנקל-שור: אמרתי שכל נושא איסור ההסעה נשאר כרגע מחוץ לחוק.

אופיר אקוניס: נכון, גם אני מקבל.

אמנון כהן: מחוץ לחוק כרגע, בסדר.

אמנון כהן: אנחנו מעמידים להצבעה את הצעת החוק לפי הסיכומים שהגענו.

שלמה מולה: האם אפשר לפני ההצבעה?

אופיר אקוניס: לא, הדיון נגמר.

אופיר אקוניס: אי-אפשר כך לקיים דיונים, סליחה.

אופיר אקוניס: חוצפה.

מירי רגב: מ-8:30 אנחנו פה כבר בדיון, די כבר.

אמנון כהן: חבר הכנסת מולה, זכותך לדבר, אבל יש זמן לכל דבר.

אמנון כהן: בשעה 10:00 יש לי כבר דיון אחר.

שלמה מולה: אני מבקש רק דקה.

אמנון כהן: בבקשה דקה, אדוני.

אמנון כהן: אני לא יכול לסתום את הפה לחבר כנסת מכובד.

אמנון כהן: אני מכבד אותך אבל הזמן דוחק.

שלמה מולה: אני אומר את כל ההסתייגויות שלי.

אמנון כהן: במליאה יש לך זכות לדבר בקריאה ראשונה, ודאי.

שלמה מולה: אני אגיד את כל מה שיש לי להגיד.

שלמה מולה: אבל אני אומר לכם, גם לאופיר וגם למירי, שאני חושב שאתם מציעים הצעת חוק שהיא מאוד בעייתית ואני אומר זאת בלשון המעטה.

שלמה מולה: אתם אולי רוצים לפתור בעיה אמיתית, אבל אני לא חושב שזה צריך להיות דרך הצעת החוק הזאת.

שלמה מולה: אני חושב שהצעת החוק הזאת תוציא את דיבתה של מדינת ישראל לרעה.

שלמה מולה: תחשבו האם זו הדרך הנכונה.

שלמה מולה: בכל אופן, אני רואה בהצעת החוק הזאת הצעת חוק מאוד בעייתית שתקטלג אנשים לפי הצבע שלהם.

אמנון כהן: תודה.

אמנון כהן: אני מעמיד להצבעה את הצעת החוק שהייה שלא כדין (איסור סיוע) (תיקוני חקיקה) (תיקון – החמרת ענישה על הלנה, העסקה והסעה שלא כדין), עם הסיכומים והתיאומים שסיכמנו כאן.

אמנון כהן: אנחנו גם ממזגים את שתי הצעות החוק בוועדת הכנסת כך שיבואו כבר כמיזוג.

אמנון כהן: האם רצית להגיד משהו?

גבריאלה פיסמן: אני רוצה לומר שוב שהממשלה לא הסכימה לנושא ההלנה, ולכן כרגע אין הסכמת ממשלה לעניין הזה.

מירי רגב: עד יום רביעי אנחנו נסגור איתם את כל הדברים.

מירי רגב: אנחנו נאמר שנבוא איתם בתיאום.

אמנון כהן: אוקיי, אני מעמיד להצבעה עם כל התיקונים והשינויים.

אמנון כהן: מי בעד הצעת החוק?

אמנון כהן: מי נגד?

אמנון כהן: בעד – רוב

אמנון כהן: נמנעים – אין

אמנון כהן: הצעת החוק אושרה.

אמנון כהן: אני מציע שתעשו סיכומים כדי שזה יעלה למעלה.

אופיר אקוניס: תודה רבה.

אופיר אקוניס: אני מאוד מודה לך.

מירי רגב: תודה רבה.